title: Whirlwind I

text: Ken Olsenin johdolla aloitettiin MIT:ssä myös Whirlwind I:n pohjalta elektroniputkien sijasta transistoreita käyttäneen tietokoneen kehittäminen. Tämä TX-0:n nimellä tunnettu kone otettiin käyttöön 1956. TX-0:n seuraajaksi alettiin kehittää suurempaa TX-1 konetta mutta tämä projekti joutui vaikeuksiin liiallisen monimutkaisuuden takia ja niinpä suunnitelmia karsittiin ja lopputuloksena syntyi 1958 käyttöönotettu pienempi TX-2 kone. Ken Olsen oli jo aiemmin perustanut 1957 Digital Equipment Corporationin ja uusi yhtiö päätti tehdä TX-2:n pohjalta uuden minitietokoneen PDP-1:n joka esiteltiin 1961.


title: Whirlwind I

text: Whirlwind I on nykyisin Mountain Viewssa Kaliforniassa sijaitsevan Computer History Museumin kokoelmissa.


Wisconsin Center for Film and Theater Research (WCFTR, ) on Wisconsinin yliopiston Madisonin kampuksen yhteydessä toimiva audiovisuaalinen arkisto ja tutkimuslaitos. Vuonna 1955 perustettu yksikkö on tehnyt Madisonista yhden Yhdysvaltojen tärkeimmistä elokuva- ja televisiotutkimuksen keskuksista Los Angelesin ja New Yorkin ohella.


title: Wisconsin Center for Film and Theater Research

text: Keskus on perustettu vuonna 1955, mutta sen toiminta sai uutta vauhtia 1960-luvulla, kun United Artists -yhtiö teki sen hyväksi valtavan lahjoituksen. Nykyisin keskus on osa Wisconsinin yliopistoa, joka ylläpitää keskusta yhdessä osavaltion historiallisen seuran kanssa.


text: WCFTR:n tutkijoina ovat toimineet muiden muassa Tino Balio, David Bordwell, Ben Brewster, Noël Carroll, Lea Jacobs ja Kristin Thompson.


text: Keskuksen elokuva-arkistoon on talletettu parituhatta filmikopiota United Artists -yhtiön tuottamista tai levittämistä elokuvista, joihin kuuluvat myös käytännössä kaikki Warner Bros.-, RKO- ja Monogram-yhtiöiden tuottamat elokuvat vuosilta 1930–1950.


text: Kokoelmiin kuuluu myös noin 3 000 National Broadcasting Co.:n (nyk. NBC) ääni- ja kuvatallennetta ja niiden tuotantodokumentteja radion ja television varhaisajoilta, 1920-luvulta 1960-luvun loppuun. Televisiohistoriaa edustavat myös varhaisten tv-kirjoittajien ja -tuottajien käsikirjoituskokoelmat; heihin kuuluvat muiden muassa Paddy Chayefsky ja Rod Serling. Mukana on lisäksi yli kaksi miljoonaa elokuva- ja televisiohistoriaan liittyvää valokuvaa sekä monien 35 millimetrin filmille kuvattujen televisiosarjojen kuten "Bonanzan", "Bat Mastersonin" ja "Highway Patrol"in kaikki jaksot.


text: WCFTR:n omistukseen kuuluu myös The Rzhevsky Collection, Yhdysvaltain suurin toisen maailmansodan jälkeisten neuvostoliittolaisten elokuvien arkisto, joka käsittää 35 millimetrin esityskopiot 270 näytelmä- ja dokumenttielokuvasta 1950-luvulta 1970-luvulle. Keskuksella on myös yksi suurimmista taiwanilaisten elokuvien kokoelmista Taiwanin ulkopuolella.


text: Keskuksen hallussa on myös suuri määrä 1940-luvulta elokuva-alan ihmisiin kohdistuneiden kommunistivainojen materiaalia, mukaan lukien Hollywoodin mustalle listalle joutuneiden käsikirjoittajien henkilökohtaisia dokumentteja.


text: Teatterialan aineistoa on WCFTR:n kokoelmiin saatu muun muassa Alfred Luntilta, Lynn Fontannelta, Melvyn Douglasilta, Hal Holbrookilta, Moss Hartilta ja George S. Kaufmanilta. Muita yksityisiä arkistonsa lahjoittaneita ovat näyttelijä Kirk Douglas, dokumentaristi Emile de Antonio, pukusuunnittelija Edith Head ja televisiotähti Ed Sullivan.


text: Madisonin yliopistokampuksella toimiva "Cinematheque" järjestää säännöllisiä näytöksiä WCFTR:n kokoelmiin kuuluvista elokuvista ja televisio-ohjelmista.


title: Isien työ

text: Isien työ Veden ja maan viljaa Arkityön kauneutta on vuonna 1943 julkaistu kansatieteellinen teos, joka sisältää tekstejä ja valokuvia talonpoikaiskulttuurista, erityisesti maaseudun työnteosta ja elinkeinoista.


title: Isien työ

text: Teos ilmestyi alkujaan vuonna 1943 Otavan kustantamana, perustuen Eino Mäkisen Kansatieteellisen Filmin 1936–1941 tekemän elokuvatyön yhteydessä ottamiin valokuviin, joihin Kustaa Vilkuna liitti kuva- ja muut tekstit. Muutama kuva on kuitenkin saatu teokseen Museovirastolta ja yksityishenkilöiltä. Teoksesta julkaistiin 2. laajennettu painos 1953 (343 s.) ja 3. uudistettu painos 1976 (359 s.), josta on sittemmin otettu useita lisäpainoksia niin, että 4. painos ilmestyi 1977 ja 13. painos 2005.


title: Isien työ

text: Teoksen 3. uudistettuun painokseen ja sen lisäpainoksiin otettiin Vilkunan mukaan "valokuvauksellisesti kauniita kuvia" ja samalla luovuttiin "useista kansatieteellisesti mielenkiintoisimmista kuvista". Teos rakentuu alkulauseen jälkeen 43 teemasta, joihin liittyvät sekä mustavalkoiset valokuvat kuvateksteineen että kunkin teeman selitysteksti:


title: Freddy King Sings

text: Freddy King Sings on yhdysvatalaisen blueskitaristi, laulajan Freddy Kingin vuonna 1961 julkaistu esikoisalbumi.


title: Joren van Pottelberghe

text: Joren van Pottelberghe (s. 5. kesäkuuta 1997 Zug, Sveitsi) on sveitsiläinen jääkiekkomaalivahti, joka pelaa National League A -joukkue HC Davosissa.


title: Joren van Pottelberghe

text: Van Pottelberghe on EV Zugin kasvatti. Hän muutti jo 16-vuotiaana Ruotsiin ja siirtyi Linköpings HC:n J18-junioreihin kaudeksi 2013–2014. Van Pottelberghe voitti kauden päätteeksi J18 Allsvenskanin hopeaa. Kauden 2014–2015 hän vietti suurimmaksi osaksi myös Linköpingin J18-junioreissa, mutta osan kaudestaan myös J20-junioreissa, jossa van Pottelberghe voitti Erik Källgrenin kakkosmaalivahtina J20 SuperElitin pronssia. Hän puki kauden aikana myös kolmeen SHL-otteluun.


title: Joren van Pottelberghe

text: Detroit Red Wings varasi van Pottelberghen neljännellä kierroksella 110. pelaajana . Kaudella 2015–2016 hän jakoi varsin tasaisesti Linköpingin J20-junioreiden torjuntavastuun Hampus Alexanderssonin kanssa, mutta van Pottelberghe jäi pudotuspeleissä kuitenkin joukkueen kolmosvahdiksi Erik Källgrenin vahvistettua Linköpingiä. Hän puki kauden aikana yhteen SHL-otteluun.


title: Joren van Pottelberghe

text: Kaudeksi 2016–2017 van Pottelberghe palasi kotimaahansa ja siirtyi kolmivuotisella sopimuksella Sveitsin National League A:n HC Davosiin.


title: Joren van Pottelberghe

text: Van Pottelberghe pelasi alle 20-vuotiaiden MM-kilpailuissa vuosina 2016 ja 2017. Ensimmäisessä turnauksessa hänet valittiin Kanadaa vastaan pelatun alkulohkon ottelun päätteeksi Sveitsin ottelun parhaaksi pelaajaksi. Vuoden 2017 turnauksessa valmennus valitsi van Pottelberghen joukkueensa turnauksen yhdeksi kolmesta parhaasta pelaajasta. Hänet valittiin myös Suomea vastaan pelatun alkulohkon ottelun päätteeksi Sveitsin ottelun parhaaksi pelaajaksi.


title: Joren van Pottelberghe

text: Van Pottelberghe pelasi myös alle 18-vuotiaiden MM-kilpailuissa vuonna 2015. Hänet valittiin Sveitsin turnauksen yhdeksi kolmesta parhaasta pelaajasta. Van Pottelberghe valittiin sekä Tšekkiä vastaan pelatun alkulohkon ottelun että Venäjää vastaan pelatun puolivälieräottelun päätteeksi joukkueensa ottelun parhaaksi pelaajaksi. Jälkimmäinen ottelu päättyi Sveitsin 0-5-voittoon, välieräpaikkaan sekä Van Pottelberghin nollapeliin. Joukkue jäi turnauksessa lopulta neljänneksi.


title: Joren van Pottelberghe

text: Van Pottelberghe pelasi myös alle 18-vuotiaiden Ivan Hlinkan muistoturnauksessa vuonna 2014 sekä samana vuonna World Junior A Challengessa. Yhteensä hän on pelannut 14 nuorten ja 29 poikien maaottelua.


title: Joren van Pottelberghe

text: Van Pottelberghen vanhemmat ovat lähtöisin Belgiasta. He muuttivat fysioterapeutin töiden perässä Sveitsiin pari vuotta ennen Jorenin syntymää. Joren van Pottelberghe puhuu neljää eri kieltä; englantia, saksaa, flaamia ja ruotsia.


title: Taipaleen seurakunta

text: Taipaleen seurakunta on vuoden 2019 alusta aloittava seurakunta. Se muodostuu Lemin, Savitaipaleen ja Taipalsaaren lakkautettavista seurakunnista ja alueena on vastaavat kunnat, jotka pysyvät itsenäisinä eikä siis kuntaliitosta tapahdu. Asiasta teki päätöksen kirkkohallitus 27. maaliskuuta 2018. Lemin kirkkoherrasta Lea Karhisesta tulee Taipaleen seurakunnan kirkkoherra, Savitaipaleen ja Taipalsaaren seurakunnan kirkkoherranvirat lakkautetaan, ja Taipalsaaren kirkkoherrasta Risto Koskimäestä tulee Taipaleen seurakunnan kappalainen. Seurakuntien omaisuus siirtyy uudelle seurakunnalle. Lemillä yhdistyminen aiheutti kirkosta eroamisia, kahdessa muussa eroamispiikkiä ei tullut.


title: Taipaleen seurakunta

text: Seurakunnan keskuskirkoksi tulee Savitaipaleen kirkko.


title: Dustin Poirier

text: Dustin Aristotle Poirier (s. 19. tammikuuta 1989) on yhdysvaltalainen vapaaottelija, joka ottelee UFC:ssä kevytsarjassa.


title: Dustin Poirier

text: Poirier otteli ensi kerran vapaaottelussa 16. toukokuuta 2009 Aaron Suarezia vastaan, jonka hän voitti tyrmäyksellä ensimmäisessä erässä. Poirier otteli uransa alussa pääosin Louisianassa USA MMA -organisaatiossa. Ennen siirtymistään WEC-organisaatioon Poirier otteli yhteensä seitsemän ottelua voittaen kaikki. Hän voitti muun muassa Joe Torrezin, Daniel Wattsin, Ronny Lisin ja Derek Gauthierin ensimmäisessä erässä. Poirierin nopein voitto tuli Lisiä vastaan, jonka hän voitti käsilukolla 51 sekunnissa.


title: Dustin Poirier

text: Poirier siirtyi WEC-organisaatioon, jossa hän otteli ensi kerran elokuussa 2010 Danny Castilloa vastaan. Poirier hävisi uransa ensimmäisen kamppailun tuomariäänin. Marraskuussa 2011 Poirier puolestaan voitti Zach Micklewrightin teknisellä tyrmäyksellä ensimmäisessä erässä, kun ottelua oli käyty 53 sekuntia.


title: Dustin Poirier

text: Poirier siirtyi UFC:hen, kun WEC siirtyi UFC:n omistukseen 2010 lopulla. Poirier siirtyi ottelemaan höyhensarjaan oteltuaan sitä ennen kevytsarjassa. UFC:ssä Poirier otteli ensi kerran 1. tammikuuta 2011 Josh Grispia vastaan, jonka hän voitti tuomariäänin. Poirier voitti myös kesäkuussa käydyn kamppailun Jason Youngia vastaan tuomariäänin. Poirier jatkoi voittokulkuaan marraskuussa 2011 Pablo Garzaa vastaan, jonka hän voitti D'Arce kuristuksella toisessa erässä.


title: International Harvester (traktori)

text:
International Harvester on amerikkalaisen International Harvester yhtiön traktorimerkki, jota valmistettiin 1902–1985.
Nykyisin merkki on Case IH. Suomessa käytetään lempinimeä Natikka.


title: International Harvester (traktori)

text: Traktoreita valmistetaan Yhdysvalloissa muun muassa Illinoisissa. Merkin valmistus alkoi USA:ssa Titan- ja Mogul-merkeillä, jonka jälkeen tuotannossa olivat McCormick- ja Deering-traktorit. Niiden tuotanto ja markkinointi yhdistettiin vuonna 1924, näin syntyi Farmall-traktori.


title: International Harvester (traktori)

text: Farmall-merkillä valmistus jatkui 1960-luvun puoliväliin, jolloin nimi muuttui International Harvesteriksi. Merkin valmistus laajeni Yhdysvalloista Euroopan puolelle vuonna 1933, jolloin traktoreita alettiin koota Englannissa Yhdysvalloista tuoduilla osilla. IH:n valimo valmistui Englantiin vuonna 1937. International-traktoreita valmistettiin Euroopassa Bradfordissa, Doncasterissa Englannissa ja Neussin tehtailla Saksassa. Ranskassa valmistettiin vastaavia malleja kuin Saksassa.


title: International Harvester (traktori)

text: Valmistus jatkui itsenäisenä vuoteen 1985, jolloin Tenneco-öljy-yhtiö osti International Harvesterin maatalouskonetuotannon brändeineen ja yhdisti entuudestaan omistamaansa Case-traktorimerkkiin, jolloin syntyi Case IH, jonka tuotanto jatkuu edelleen.


title: International Harvester (traktori)

text: Voimanulosotto otettiin käyttöön vuonna 1917. Vuonna 1924 esiteltiin Farmall-traktori, joka oli mullistavan tehokas keveyteensä nähden kuin raskaat edeltäjänsä. Ensimmäinen dieselmoottori esiteltiin Yhdysvalloissa vuonna 1934. Traktoreiden väri muuttui harmaasta punaiseksi vuonna 1936.


title: International Harvester (traktori)

text: Suorasuihkutus dieselmoottoreiden sarjavalmistus alkoi Euroopassa vuonna 1955. Samassa yhteydessä tuli ajokytkimestä riippumaton ajovoimanotto ja tasauspyörästön lukko.


title: International Harvester (traktori)

text: Hydraulinen nostolaite ja työkoneiden kolmipistekiinnitys otettiin käyttöön vuonna 1947. Vuonna 1961 Yhdysvalloissa esiteltiin keraaminen kytkin, hydrostaattinen ohjaus ja pikavaihde. Vuonna 1965 Saksan malleihin saatiin synkronoitu vaihteisto. Nelivetoja alkoi saada vuonna 1967. Nykyaikainen erityisesti IH traktoreihin suunniteltu XL-ohjaamoiden valmitus alkoi Euroopassa vuonna 1981. IH ohjaamoiden melutaso alitti 80 desibeliä vuonna 1976.


title: International Harvester (traktori)

text: International Harvester valmisti kuhunkin maanosaan sopivia malleja samalla brändillä. Euroopassa valmistetut mallit olivat pienempiä kuin Yhdysvalloissa. IH-traktoreiden tuotekehitys ja markkinointi oli erittäin määrätietoista. Euroopassa puhuttiin saksalaisista ja englantilaisista malleista. Englantilaisen ja saksalaisen mallin erottaa toisistaan vaihdekepistä, joka englantilaisissa tasalattiamalleissa sijaitsee kuljettajan vasemmalla puolella. Traktoreiden äänitaso on erittäin alhainen sekä ulospäin että sisään hyttiin. XL-ohjaamoita valmistettiin Ranskassa. Hyttien tasalattia otettiin käyttöön 1970-luvun puolivälissä, jolloin kuljettajan jalkatila lisääntyi ja traktoriin nouseminen helpottui. Koneissa kiinnitettiin huomiota työturvallisuuteen jo varhaisessa vaiheessa. Eurooppalaisten mallien painopiste on alhaalla, jolloin kaatumisvaara on vähäinen. Raskaissa kyntötöissä koneiden painonsiirto on optimaalinen ja painopiste kohdistuu työkoneelta vetäville takapyörille. IH on tasapainoinen painavan työkoneen kanssa ja sen ohjattavuus säilyy. Traktoreiden vetovastus tunnustelu on erittäin herkkä. Malliston moottoritehoja on 17 hevosvoimasta aina 330 hevosvoimaan. Kevyemmissä töissä koneet ovat ketteriä ja kääntöympyrä on pieni, johtuen siitä että kääntyvä etupyörä kallistuu sisääpäin. IH käytti ensimmäisenä painevalua, jolloin erillisestä rungosta voitiin luopua ja valuosat toimivat koneen runkona.


title: International Harvester (traktori)

text: IH traktoreilla on hyvät jälkimarkkinat ja niitä entisöidään edelleen käyttöä varten innokkaasti Yhdysvalloissa. Merkillä on omia yksityisten ylläpitämiä museoita, joissa traktoreita säilytettään ja myydään sieltä suoraan eteenpäin tai huutokaupataan. Merkkiin on mahdollista saada hyvinkin vanhoihin malleihin uusia varaosia.


title: Bielanyn kameduliluostari

text: Bielanyn kameduliluostari () on kameduliluostari Bielanyn kaupunginosassa Krakovassa Puolassa. Luostari sijaitsee Wolan metsässä Hopeavuorella. Luostarin perusti kruununmarsalkka Mikołaj Wolski 1600-luvulla ja sen suunnittelivat Valentin van Säbisch ja Andrea Spezza.


title: Bu Tinah

text:
Bu Tinah on saari Abu Dhabissa. Se on osa Marawahin meriluonnon suojelualuetta ja suljettu kalastajilta ja matkailijoilta. Saarella asuu dugongeja ja karettikilpikonnia
sekä liemikilpikonnia.


title: Beura-Cardezza

text:
Beura-Cardezza on kunta Pohjois-Italiassa Verbano-Cusio-Ossolan maakunnassa Piemonten alueella.
Beuran naapurikunnat ovat Domodossola, Pallanzeno, Premosello-Chiovenda, Trontano, Villadossola ja Vogogna.


title: Pummiharmonia

text: Pummiharmonia on oululainen vuonna 2008 perustettu hip hop -kollektiivi, johon kuuluvat Jöse, Aapo, Tatu ja Áilu Valle. Yhtyeen jäsenet vaihtelivat mutta nykyinen kokoonpano muodostui vuonna 2012. Pummiharmonian "Mitä sie tehet" on valittu YleX:n vuoden tehokkaimmaksi kotimaiseksi biisiksi. Yhtye on julkaissut kaksi albumia, "Parasta ennen" ja "Bardo". Yhtyeen tuorein single ”Ydin” julkaistiin 22. lokakuuta 2016 musiikkivideon saattelemana.


title: Montecrestese

text: Montecrestese on kunta Pohjois-Italiassa Verbano-Cusio-Ossolan maakunnassa Piemonten alueella. Montecrestesen naapurikunnat ovat Sveitsin Campo sekä Crevoladossola, Crodo, Masera, Premia ja Santa Maria Maggiore.


title: ESSEC Business School

text: ESSEC Business School on eurooppalainen kauppakorkeakoulu, joka toimii Pariisin Cergy-Pontoisessa ja La Défensessa sekä Singaporessa, Marokon Rabatissa ja Mauritiuksella. ESSEC perustettiin Ranskassa vuonna 1907.


title: ESSEC Business School

text: Koululla on kansainvälinen kaksoisakkreditointi (EQUIS ja AACSB). ESSEC & Mannheim Executive MBA -ohjelma oli vuoden 2015 globaalin MBA-koulutusvertailun sijalla 45.


title: ESSEC Business School

text: ESSEC Business Schoolin alumneihin kuuluvat muun muassa olympiavoittaja Tony Estanguet ja ministeri Fleur Pellerin.


title: Terttu Nevalainen

text: Terttu Nevalainen (s. 31. toukokuuta 1952 Vuolijoki) on Helsingin yliopiston englantilaisen filologian professori. Hän toimi akatemiaprofessorina kaudella 2010–2014.


title: Terttu Nevalainen

text: Professori Nevalainen tutkii englannin kielen käyttöä eri yhteyksissä. Näkökulmana on historiallinen sosiolingvistiikka - englannin kielen ajallinen vaihtelu ja muutos kielenkäyttäjien ja käyttöyhteyksien kautta tarkasteltuna. Hän on käyttänyt niin aineistollisena kuin menetelmällisenäkin apunaan korpustutkimusta, sosiaalihistoriaa ja tiedonlouhintaa. Hän on työryhmänsä kanssa koonnut esimerkiksi yksityisiä kirjeitä eri vuosisadoilta osaksi digitaalista korpusperhettä (Corpora of Early English), jonka aineisto on julkaistu muillekin tutkijoille käytettäväksi.


title: Yleinen lineaarinen ryhmä

text: Yleinen lineaarinen ryhmä on "n"-ulotteisen vektoriavaruuden V kääntyvien lineaarikuvausten muodostama ryhmä. Tätä ryhmää merkitään GL(V) (sanoista General Linear Group).


title: Yleinen lineaarinen ryhmä

text: Kun vektoriavaruus V on äärellinen ja sille valitaan kanta, GL(V)-ryhmä matriisien kertolaskulla varustetun kääntyvien neliömatriisien joukon muodostama ryhmä ovat isomorfiset. Jälkimmäistä ryhmää merkitään GL(n) tai GL(F) tai GL(n, F), missä F on matriisialkioiden (äärellinen tai ääretön) kunta tai yksiköllinen rengas (ks. rengas). Äärellisen kunnan tapauksessa ryhmää merkitään myös alkioiden lukumäärällä GL(q).


title: Yleinen lineaarinen ryhmä

text: Matriisin alkioiden kunta K on usein reaaliluvut R tai kompleksiluvut C ja renkaana R esimerkiksi kokonaisluvut Z.


title: Yleinen lineaarinen ryhmä

text: Erityinen lineaarinen ryhmä SL(n,F) on ryhmän GL(n,F) normaali aliryhmä, jonka alkioiden (A) determinantti det A = 1.


title: Yleinen lineaarinen ryhmä

text: Yleisiä lineaarisia ryhmiä ja sen aliryhmiä kutsutaan usein matriisiryhmiksi tai lineaarisiksi ryhmiksi (näistä esim. Aut(V) {eli GL(V)}, joka kuuluu vain jälkimmäisiin). Näitä ryhmiä sovelletaan muun muassa ryhmän esityksiä, symmetrioita ja polynomien tutkimuksessa.


title: Yleinen lineaarinen ryhmä

text: Voidaan osoittaa, että kunnan K neliömatriisi A on kääntyvä jos ja vain jos sillä on ei-nolla determinantti (det A ≠ 0). Ryhmän GL(n,K) vaihtoehtoinen määritelmä on siis, että se on sellaisten matriisien joukko (kertolaskulla varustettuna), joiden determinantti on eri kuin nolla. Yleisemin, jos matriisialkiot ovat vaihdannaisessa renkaassa R, matriisi on kääntyvä jos ja vain jos sen determinantti on renkaan R yksikkö eli alkio jolla on käänteisalkio kertolaskun suhteen.


title: Les Républicains

text: Les Républicains (suom. Tasavaltalaiset) (lyh. LR) on ranskalainen keskustaoikeistolainen puolue, joka perustettiin 29. toukokuuta 2015 Union pour un Mouvement Populaire -puolueen seuraajaksi. Euroopan parlamentissa Les Républicains on osa Euroopan kansanpuoluetta.


title: Moise Kean

text: Moise Bioty Kean (s. 28. helmikuuta 2000 Vercelli, Italia) on italialainen jalkapalloilija, joka edustaa Serie A:ssa pelaavaa Juventusta.


title: Vincent Thill

text: Vincent Thill (s. 4. helmikuuta 2000 Luxemburg) on luxemburgilainen jalkapalloilija, joka edustaa Ranskan korkeimmalla sarjatasolla pelaavaa Metziä.


title: Elena Spirina

text: Elena Spirina (s. 1978) on Suomessa asuva venäläinen näyttelijä. Hän on valmistunut näyttelijäksi Pietarin näyttämötaiteiden akatemiasta vuonna 2001. Hän on tullut tunnetuksi Suomessa muun muassa rooleistaan elokuvassa "Kohtaamisia" sekä televisiosarjoissa "Kotikatu" ja "Syke". Lisäksi hän on näytellyt muun muassa Ryhmäteatterissa, Q-teatterissa ja Suomen Kansallisteatterissa.


title: Elena Spirina

text: Spirina on toinen Helsingissä toimivan venäjänkielisiä teatteriesityksiä esittävän ammattiteatteri Teatr Zan perustajajäsenistä.


title: Tervolan taistelu

text: Tervolan taistelu oli Suomen sisällissodan alkuvaiheessa 2. helmikuuta 1918 Tervolassa käyty taistelu, jossa valkoiset pysäyttivät Rovaniemelle matkalla olleen punaisten junan. Taistelu pysäytti punaisten etenemisen Rovaniemelle ja turvasi näin valkoisten selustan pohjoisen suunnalta. Samalla Tornion, Kemin ja Oulun punakaartilaiset jäivät mottiin Pohjanlahden rannikolle ja Länsi-Lapin sotatoimet päättyvät muutaman päivän kuluttua, kun valkoiset saivat paikkakunnat haltuunsa.


title: Tervolan taistelu

text: Venäläisten sotajoukkojen poistuttua Rovaniemeltä 27. tammikuuta, he myivät aseensa suojeluskuntalaisille. Kun kaupunkiin kaksi päivää myöhemmin saapui vielä aseistautunut Kemin suojeluskunnan osasto, päätti huonosti varustautunut Rovaniemen punakaarti hakea lisää aseistusta Kemistä ja Oulusta, tarkoituksenaan sen jälkeen palata valtaamaan kaupunki. Rovaniemen punakaartin pääjoukko saapui Kemiin 30. tammikuuta. Matkalla he olivat ilmeisesti saaneet jonkin verran aseita Keminmaan Laurilassa majailleilta venäläisiltä. Osa kaartilaisista jatkoi vielä Kaarlo Kurjen johdolla Ouluun, josta he palasivat seuraavana päivänä.


title: Tervolan taistelu

text: Rovaniemelle kokoontuneet Peräpohjolan suojeluskuntalaiset puolestaan seurasivat punakaartilaisia aina Laurilaan saakka, jonne saapui junalla myös Haaparannan kautta Tornioon tulleita jääkäreitä K. M. Walleniuksen johdolla. Laurilasta he päättivät 31. tammikuuta vetäytyä noin 35 kilometriä pohjoiseen Tervolaan, jonne majuri M. F. Jacobssonin johtama toinen jääkäriryhmä saapui vuorokautta myöhemmin. Jacobsson otti suojeluskuntalaiset komentoonsa ja laati suunnitelman Länsi-Lapin sotatoimista. Tervolassa oli yhteensä noin 100 suojeluskuntalaista ja kymmenkunta jääkäriä.


title: Tervolan taistelu

text: Oulun taistelun alkaessa 2. helmikuuta, Kemin ja Rovaniemen punakaartit eivät Tornion punakaartin tavoin osallistuneet siihen, vaan suuntasivat kohti Rovaniemeä. Matkalla oli tarkoitus vallata myös Tervola. Kemistä lähti matkaan noin 160 punakaartilaista, joilla kuitenkin oli vain 70 kivääriä. Mukaan liittyi myös Rovaniemeltä saapunut Leo Pekkalan johtama pieni punakaartin osasto, joka oli onnistunut kiertämään Tervolassa olleet valkoiset.


title: Tervolan taistelu

text: Valkoiset saivat kuitenkin Tervolaan tiedon, että punakaartilaiset olivat ennen puoltapäivää nousseet Kemissä junaan ja matkasivat nyt kohti pohjoista. He päättivät katkaista radan Kaisajoen kohdalta, noin puoli kilometriä ennen Tervolan rautatieasemaa ja yllättää punakaartilaiset väijytyksellä. Radan katkaisusta vastasi Walleniuksen komentama pieni osasto, kun taas Jacobsson johti väijytykseen osallistuvaa pääjoukkoa. Yllätys onnistui lähes täydellisesti, kun punaiset eivät matkallaan käyttäneet tiedustelijoita, vaan ajoivat iltahämärissä kymmenen vaunun junallaan suoraan valkoisten ansaan.


title: Tervolan taistelu

text: Punaiset huomasivat rikotun radan ja onnistuivat pysäyttämään junan niin, ettei se suistunut kiskoilta. Junan pysähdyttyä valkoiset avasivat tulen kahdelta suunnalta; Jacobssonin miehet Kemijoen puolelta ja Walleniuksen ryhmä radan länsipuolella sijaitsevan metsikön suojasta. Osa punakaartilaisista kuoli tai haavoittui jo puurakenteisten vaunujen sisällä, loppujen hypätessä ulos ratapenkalle. Aseettomat punakaartilaiset pakenivat pakokauhun vallassa, kun taas kivääreillä varustautuneet alkoivat puolustautumaan. Noin puolen tunnin taistelun jälkeen punaiset nousivat pimeän turvin uudelleen junaan, joka poistui takaisin Kemin suuntaan. He menettivät ainakin kymmenen Tervolaan kaatuneena jäänyttä miestä, mutta joidenkin lähteiden mukaan kaatuneita oli jopa 23. Lisäksi vangiksi jäi viisi punakaartilaista. Yllätyshyökkäyksen tehneet valkoiset eivät kärsineet miestappioita.


title: Tervolan taistelu

text: Kemiin saavuttuaan punakaartilaiset päättivät jatkaa matkaansa Ouluun, osallistuakseen kaupungissa käytävään taisteluun. Haukiputaalle saavuttuaan he kuitenkin saivat tiedon punaisten antautumisesta myös Oulussa ja totesivat tilanteensa toivottomaksi. Osa palasi kotiinsa tai jäi piileskelemään, kun taas toiset pakenivat itärajan ylitse liittyäkseen myöhemmin punaisten pohjoiseen rintamaan tai Muurmannin legioonaan ja osa Ruotsiin, jossa he joutuivat Morajärven internointileirille. Sotatoimet Länsi-Lapissa jatkuivat vielä muutaman päivän, kunnes ne päättyivät valkoisten Tornion valtaukseen 6. helmikuuta.


title: Tervolan taistelu

text: Valkoisten pystyttämä muistomerkki sijaitsee taistelupaikalla Kaisajoen koulun läheisyydessä.


title: Tervolan taistelu

text: Vuonna 2013 ilmestyi kirjailija Mauri Hastin historiallinen romaani "Kymmenen virran maa", joka kertoo myös Tervolan taistelusta.


title: Wrangelinkaulussopuli

text: Wrangelinkaulussopuli ("Dicrostonyx vinogradovi") on heimoon Cricetidae kuuluva jyrsijälaji. Sitä esiintyy vain Pohjoisen jäämeren Wrangelinsaarella Koillis-Siperian rannikon lähellä. Se on tundran eläimistöön kuuluva laji, eikä sillä ole merkittäviä uhkia.


title: Ušakovskoje

text: Ušakovskoje () oli kylä Wrangelinsaaren kaakkoisrannalla Venäjän arktisella alueella Pohjoisessa jäämeressä. Kylä autioitui 2003. Kylä perustettiin lujittamaan Venäjän omistusoikeutta saareen sen jälkeen kun britit ja kanadalaiset olivat yrittäneet vaatia saarta omistukseensa.


title: Ušakovskoje

text: Alueen ilmasto on hyvin ankara, ja lämpötila nousee harvoin yli nollan celsiusasteen, heinäkuussa saaren keskilämpötila vaihtelee 1,5–5 celsiusasteen välillä.


title: Ušakovskoje

text: Rodgersinlahden rannalle perustettu kylä sai 1920-luvun lopulla nimen tutkimusmatkailija Georgi Ušakovin mukaan, joka nimitettiin vuonna 1925 alueen hallinnon päälliköksi ja vastaamaan saaren tutkimisesta.


title: Atsiinit

text: Atsiinit ovat orgaanisia yhdisteitä, joille tunnusomainen funktionaalinen ryhmä on RC=NN=CR. Atsiineja voidaan valmistaa karbonyyliyhdisteistä. Aldehydeistä valmistettuja atsiineja kutsutaan aldatsiineiksi ja ketoneista valmistettuja atsiineja kutsutaan ketatsiineiksi.


title: Atsiinit

text: Atsiinit ovat huoneenlämpötilassa kiteisiä aineita. Alifaattiset atsiinit ovat usein värittömiä ja aromaattiset atsiinit ovat yleensä värillisiä. Atsiinit hydrolysoituvat veden vaikutuksesta hydratsiineiksi ja karbonyyliyhdisteeksi. Eräitä värillisiä atsiineja käytetään nestekidenäytöissä.


title: Atsiinit

text: Atsiineja valmistetaan aldehydien tai ketonien ja hydratsiinien välisellä kondensaatioreaktiolla. Ensimmäisessä vaiheessa muodostuu hydratsoneja, jotka voivat edelleen reagoida karbonyyliyhdisteylimäärän kanssa tai hapettua atsiineiksi. Helpoimmin reagoivat alifaattiset aldehydit ja vaikeimmin aromaattiset ketonit.


title: Elina Melgin

text: Elina Irmeli Melgin (s. 1961) on filosofian tohtori ja ProCom – Viestinnän ammattilaiset ry:n ja koulutus- ja kustannusyhtiö ProCom Oy:n toimitusjohtaja vuodesta 2005.


title: Elina Melgin

text: Melgin valmistui ylioppilaaksi vuonna 1980. Hän opiskeli kulttuurihistoriaa Turun yliopistossa, josta valmistui filosofian kandidaatiksi vuonna 1985. Melgin väitteli filosofian tohtoriksi Helsingin yliopistossa vuonna 2014. Hänen väitöskirjansa käsitteli propagandan ja julkisuusdiplomatian olemusta sekä kulttuurin käyttöä Suomen maakuvaviestinnässä ja ulkopoliittisissa suhteissa poikkeuksellisina vuosina 1937–1952. Hänen muita tutkimuskohteitaan ovat toisaalta viestintään liittyvät aiheet, kuten johtaminen, viestijän ammattikuvan kehitys ja vaikuttajaviestintä sekä toisaalta taide, muotoilu ja kulttuuri hyvinvointiyhteiskunnan arvoina ja maabrändin elementteinä.


title: Elina Melgin

text: Melgin työskenteli vuoteen 2000 asti erilaisissa viestintään, suhde- ja julkaisutoimintaan liittyvissä tehtävissä Taideteollisessa korkeakoulussa. Sen jälkeen hän toimi Nokia Oyj:n toimituspäällikkönä ja tiimiesimiehenä vastaten yhtiön erikielisistä medioista, kuten "Nokia People" -henkilöstölehdestä, Nokia News Service -palvelusta sekä Nokian brändiin liittyvistä tehtävistä, muun muassa Connect to Art -hankkeesta.


title: Elina Melgin

text: Uransa alkuvaiheessa Melgin toimi toimittajana ja tiedottajana. Melginin käsikirjoittamia ja toimittamia teoksia on palkittu erilaisilla koti- ja ulkomaisilla palkinnoilla. Hän toimi 2010-luvulla maailman PR- ja viestintäjärjestöjen kattojärjestö Global Alliance for Public Relations and Communication Managementin hallituksessa. Melginillä on hyväksytty hallituksen jäsen -tutkinto (HHJ) ja yli 10 vuoden kokemus hallitustyöstä erilaisissa organisaatioissa.


title: Riikka Tuomari

text: Riikka Tuomari (30. heinäkuuta 1948 Vaasa – 15. elokuuta 1992 Helsinki) oli suomalainen animaattori ja lastenkirjojen kuvittaja.


title: Riikka Tuomari

text: Tuomari teki vuosina 1975–1982 Antti Karin ja Marja Seilolan kanssa Hämeenlinnan historiasta kertovat animaatioelokuvat "Savupirtti ja linna", "Kaupunkilaisia" ja "Purkukortteli". Niistä "Kaupunkilaisia" sai valtion laatutukipalkinnon sekä parhaan kotimaisen animaation palkinnon Tampereen elokuvajuhlilla. "Savupirtti ja linna" sai Jussi-kunniakirjan 1975.


title: Riikka Tuomari

text: Marja Seilolan kirjoittama ja Riikka Tuomarin kuvittama lastenkirja "Linnakylän Katri ja Mikko" sai vuonna 1980 Rudolf Koivu -palkinnon.


title: Riikka Tuomari

text: Tuomari toimi Elokuva- ja televisiokasvatuskeskus ry:n hallituksen puheenjohtajana 1981–1984.


Atlantan roomalaiskatolinen arkkihiippakunta () on katolisen kirkon arkkihiippakunta Georgiassa Yhdysvalloissa. Siihen kuuluvat seurakunnat jotka sijaitsevat Baldwinin, Banksin, Barrowin, Bartowin, Buttsin, Carrollin, Catoosan, Chatoogan, Cherokeen, Clarken, Claytonin, Cobbin, Cowetan, Daden, Dawsonin, DeKalbin, Douglasin, Elbertin, Fanninin, Fayetten, Floydin, Forsythin, Franklinin, Fultonin, Gilmerin, Gordonin, Greenen, Gwinnettin, Habershamin, Hallin, Hancockin, Haralsonin, Hartin, Heardin, Henryn, Jacksonin, Jasperin, Lamarin, Lincolnin, Lumpkinin, Madisonin, McDuffien, Meriwetherin, Monroen, Morganin, Murrayn, Newtonin, Oconeen, Oglethorpen, Pauldingin, Pickensin, Piken, Polkin, Putnamin, Rabunin, Rockdalen, Spaldingin, Stephensin, Taliaferron, Townsin, Troupin, Unionin, Upsonin, Walkerin, Waltonin, Warrenin, Whiten, Whitfieldin ja Wilkesin piirikunnissa.


title: Jorma K. Meller

text: Jorma Kalevi Meller (31. elokuuta 1952 Helsinki – 22. lokakuuta 2016 Helsinki) on suomalainen toimittaja ja kirjailija.


title: Jaakko Lempinen

text: Jaakko Lempinen (23. kesäkuuta 1931 Helsinki – 7. lokakuuta 2016) oli suomalainen jalkapalloilija ja jalkapallon parissa vuosikymmenet toiminut vaikuttaja.


title: Jaakko Lempinen

text: Jalkapallouran päätyttyä hän toimi järjestötehtävissä Helsingin Ponnistuksessa, myöhemmin sen puheenjohtajana. Hän toimi myös Palloliitossa ja oli Palloliiton kunniajäsen numero 38.


title: Jaakko Lempinen

text: Myös leipätyössään Lempinen toimi jalkapallon parissa, vuosina 1981–1996 Jalkapallo-Säätiön omistaman Palloilukeskuksen toimitusjohtajana.


title: Jamil Elshebli

text: Jamil Elshebli (s. 9. huhtikuuta 1979) on jordanialainen paraurheilija, joka on voittanut urallaan kolme paralympiamitalia kuulantyönnössä ja voimanostossa. Hän painaa 118 kiloa.


title: Jamil Elshebli

text: Jamil Elshebli osallistui Ateenan vuoden 2004 kesäparalympialaisiin, missä hän voitti hopeaa kuulantyönnössä luokassa F57. Neljä vuotta myöhemmin Pekingin kesäparalympialaisissa hän saavutti myös hopeaa, tosin luokassa F57-58. Elshebli osallistui myös Lontoon kesäparalympialaisiin vuonna 2012, mutta jäi tällä kertaa mitaleitta. Rio de Janeiron kesäparalympialaisissa 2016 hän voitti uransa kolmannen paralympiamitalin, pronssin, voimanostosta yli 107-kiloisten luokassa.


title: Neliöksi pakotettu

text: Neliöksi pakotettu on rockyhtye Yhteiskunnan Mutanttien EP-levy, joka julkaistiin 11. marraskuuta 2016.


title: Neliöksi pakotettu

text: Nimikkokappaleesta julkaistiin musiikkivideo 16. toukokuuta 2016.


title: Sointusaari

text: Sointusaari (, ) on irlantilainen animaatio- televisiosarja.


title: Guildo hat Euch lieb!

text: Guildo hat Euch lieb! () on Guildo Hornin esittämä kappale, jolla hän edusti Saksaa vuoden 1998 Eurovision laulukilpailussa Iso-Britannian Birminghamissa. Kappaleen on sanoittanut ja säveltänyt Stefan Raab, mutta hän esiintyi taiteilijanimellä "Alf Igel" (väänös saksalaisesta säveltäjästä Ralph Siegel).


title: Guildo hat Euch lieb!

text: Kappale sijoittui Euroviisuissa seitsemänneksi 86 pisteellä.


title: Plenty of Horn

text: Plenty of Horn on yhdysvatalaisen trumpetisti Ted Cursonin vuonna 1961 julkaistu esikoisalbumi.


title: Plenty of Horn

text: Kaikki kappaleet Ted Curson, ellei toisin mainita.


title: Kasper Dolberg

text: Kasper Dolberg (s. 6. lokakuuta 1997 Silkeborg) on tanskalainen jalkapalloilija, joka edustaa Eredivisiessä pelaavaa Ajaxia.


title: Kasper Dolberg

text: Hän aloitti uransa GFG Voelissa. Vuonna 2009 hän siirtyi Silkeborg IF:ään. Hän teki debyyttinsä ykkösjoukkueessa 17. toukokuuta 2015 Brøndby IF:ää vastaan. Tammikuussa 2015 hän teki kolmen vuoden sopimuksen Ajaxin kanssa voimassa oleva 1. heinäkuusta 2015. 26. heinäkuuta 2016 hän teki debyyttinsä Ajaxissa Mestarien liigan karsintojen ottelussa PAOK:ia vastaan, jossa hän teki maalin.


title: Kasper Dolberg

text: 11. marraskuuta 2016 hän teki debyyttinsä Tanskan maajoukkuessa Kazakstania vastaan.


title: Sosiaalialan osaamiskeskus

text: Sosiaalialan osaamiskeskus on organisaatio, joka toteuttaa laissa Sosiaalialan osaamiskeskuksista määriteltyä tehtävää. Sosiaalialan osaamiskesuksen tehtävänä on sosiaalialaan liittyvä tutkimus- ja kehittämistoiminta omalla alueellaan. Lisäksi sen tulee turvata perus-, jatko- ja täydennyskoulutuksen ja käytännön työn monipuolinen yhteys, toteuttaa tutkimus- ja kehittämistoimintaa sekä ylläpitää yhteistyötä alueellisten erityis- ja asiantuntijapalveluiden tuottamiseksi.


title: Sosiaalialan osaamiskeskus

text: Sosiaalialan osaamiskeskuksia on 11 ja kunkin toimialue kattaa 1-4:n maakunnan alueen. Sosiaalialan osaamiskeskukset saavat perusrahoituksena valtiolta 10-30% rahoituksestaan. Perusrahoituksen tehtävänä on turvata osaamiskeskuksen perustoimintojen toteutuminen. Loput rahoituksesta tulee suoraan kunnilta tai erilaisina hankerahoina.


title: Georges Delerue

text: Georges Delerue (12. maaliskuuta 1925 Roubaix – 20. maaliskuuta 1992 Los Angeles) oli ranskalainen elokuvasäveltäjä, jonka musiikkia kuullaan yli 200 elokuvassa, muun muassa François Truffaut’n, Alain Resnais’n ja Fred Zinnemannin ohjauksissa. Hän voitti Oscarin musiikistaan vuoden 1979 elokuvaan "Pienet sydämet" (A Little Romance, ohj. George Roy Hill). Hän oli Oscar-ehdokkaana myös elokuvista "Tuhannen päivän kuningatar" (1969), "Operaatio Alfa" (1974) ja "Muistojeni Julia" (1977). Ranskalaisen César-palkinnon hän sai kolmena peräkkäisenä vuosina elokuvista "Préparez vos mouchoirs" (ohj. Bertrand Blier, 1978), "Rakkaus karkuteillä" (Truffaut, 1979) ja "Viimeinen metro" (Truffaut, 1980).


title: Georges Delerue

text: Työläisperheeseen syntynyt Delerue tuli tunnetuksi Ranskalaisen elokuvan uuden aallon ohjaajien suosimana elokuvasäveltäjänä. Vähitellen hänestä kiinnostuivat myös brittiläiset ja yhdysvaltalaiset elokuvantekijät. "Le Figaro" -sanomalehti kutsui tuotteliasta Deleruetä ”elokuvamusiikin Mozartiksi”.


title: Georges Delerue

text: Muita Deleruen musiikkia käyttäneitä ohjaajia ovat Oliver Stone ("Platoon" ja "Salvador"), Mike Nichols ("Tapaus Silkwood" ja "Elämäni kesä") ja Fred Zinnemann ("Ja koston hetki koitti" ja "Shakaali").


title: Georges Delerue

text: Ranskan valtio palkitsi Deleruen Ordre des Arts et des Lettres -kunniamerkillä.


title: Georges Delerue

text: Ken Russell teki vuonna 1966 BBC:lle dokumenttielokuvan Georges Deleruen työstä nimellä "Don't Shoot the Composer".


title: Fred Sasakamoose

text: Fred Sasakamoose (s. 24. joulukuuta 1934 Debden, Saskatchewan, Kanada) on uransa lopettanut kanadalainen jääkiekkoilija. Edustaessaan Chicago Black Hawksia 1950-luvulla, Sasakamoosesta tuli ensimmäinen NHL-liigassa pelannut intiaani.


title: Kivelän seisake

text: Kivelä (ratakm 237+000) on lakkautettu seisake Haminan kaupungissa Haminan vanhalla radalla tasan kahden kilometrin päässä Haminan vanhalta rautatieasemalta.


title: Kivelän seisake

text: Liikennepaikka avattiin 1. maaliskuuta 1946 ja lakkautettiin 26. toukokuuta 1968. JuHa-radan myötä Kivelä on jäänyt rataverkon ulkopuolelle.


title: Jan Uuspõld

text: Jan Uuspõld (s. 14. joulukuuta 1973 Tallinna) on virolainen näyttelijä, muusikko ja televisiotähti.


title: Jan Uuspõld

text: Jan Uuspõld on Viron tunnetuimpia näyttelijöitä. Hän oli toistakymmentä vuotta Viron draamateatterin vakituisena näyttelijänä. Nykyään hän toimii freelancerina. Uuspõld on esiintynyt useissa Viron suosituimmissa televisiosarjoissa, kuten esimerkiksi "Wremja", ja voittanut muun muassa virolaisten Tanssii tähtien kanssa -ohjelman. Suomessa Uuspõld on esiintynyt Ylen televisiosarjassa "Siperian nero".


title: Viinintuotanto Italiassa

text: Viinintuotanto on Italiassa tärkeä maatalouden osa-alue. Italia on Ranskan kanssa vuorotellen ollut 2010-luvulla maailman suurin tai toiseksi suurin viinintuottajamaa. Vuotuinen tuotantomäärä on noin 50 miljoonaa hehtolitraa.


title: Viinintuotanto Italiassa

text: Viinirypäleen kasvatusala on ollut vuosina 2011–2015 laskussa ja oli vuonna 6 820 neliökilometriä. Ala vastaa yhdeksää prosenttia maailman kasvatusalasta ja on maailman neljänneksi suurin Kiinan, Espanjan ja Ranskan jälkeen. Viinirypäleitä kasvatetaan koko maan alueella, niin Sisiliassa kuin Alppien etelärinteillä.


title: Viinintuotanto Italiassa

text: Viinirypäleitä tuotetaan Italiassa vuosittain noin 7–8 miljoonaa tonnia, josta 85 prosenttia jalostetaan viiniksi. Tuoreena rypäleistä käytetään noin 15 prosenttia. Rusinoita ei tehdä juuri lainkaan.


title: Viinintuotanto Italiassa

text: Viinin vuotuinen tuotantomäärä on ollut vuosina 2011–2016 vuosittain 43–54 miljoonaa hehtolitraa, 4,3–5,4 miljardia litraa.


title: Viinintuotanto Italiassa

text: Viinin kulutus Italiassa on noin 2 000 milj. litraa vuodessa eli noin 35 litraa henkeä kohti vuodessa. Kulutus on 2010-luvulla laskenut noin 10 prosenttia. Italian viininvienti oli vuonna 2015 20 milj. hehtolitraa. Viininviennin arvo oli 5,5 mrd. euroa.


title: Viinintuotanto Italiassa

text: Italian viinin tuotanto, kulutus ja vienti ovat vuosina 2011–2016 kehittyneet seuraavasti:


title: Viinintuotanto Italiassa

text: Italialaiset viinit luokitellaan EU-lainsäädännön ja maan oman lainsäädännön perusteella useisiin luokkiin. Perusryhmittely tapahtuu EU:n nimisuojajärjestelmän perusteella SAN- ja SMM-viineihin. Kolmas ryhmä ovat luokittelemattomat viinit.


title: Viinintuotanto Italiassa

text:
EU:n vuodelta 2010 peräisin olevan asetuksen mukaan seuraavilla kolmella italialaisella viinityypillä on suojattu alkuperänimitys, SAN (, ). Nämä DOP-viinit ovat:
DOP-viiniluokkia on Italiassa yhteensä 474 kpl (tilanne marraskuussa 2016). Näistä viineistä noin viidennes on ylemmän DOCG-luokan viinejä: vuonna 2015 DOCG-viinejä oli 74 kpl kaikkiaan 407:stä DOP-viinistä. Käytännössä viinien luokittelun nimeäminen perustuu maantieteellisten alueiden nimiin.


title: Viinintuotanto Italiassa

text: Indicazione geografica tipica- eli IGT-viinit luokitellaan maantieteellisen tuotantoalueen perusteella merkinnällä suojattu maantieteellinen merkintä SMM, (, ). IGP-viiniluokkia on yhteensä 118 kpl .


title: Viinintuotanto Italiassa

text: Italiassa tuotetusta viinistä noin kolmannes osa DOP-viinejä, kolmannes IGT-viinejä ja kolmannes luokittelemattomia viinejä


title: Lumensulatuskone

text: Lumensulatuskone on laite jolla sulatetaan kaupunkien kaduille kertynyttä lunta. Koneita on kiinteitä ja traktorilla liikuteltavia. Lumensulatuskone sulattaa lunta 150–300 kuutiota tunnissa riippuen lumen raskaudesta. Lumi nostetaan kauhakuormaajalla laitteen suppiloon, jossa se lämmön vaikutuksesta muuttuu vedeksi. Sen polttoaineena käytetään polttoöljyä tai maakaasua. Kevyttäpolttoöljyä kuluu 200–400 litraa tunnissa. Koneessa on tulipesä joka kuumenee 1800 celsiusasteeseen ja sulattaa lumen vedeksi, joka valutetaan kaupungin viemäriverkkoon.


title: Lumensulatuskone

text: Lumesulatuskone vähentää tarvetta siirtää talvella lunta lumenkaatopaikalle.


title: Siperiansopuli

text: Siperiansopuli eli ruskosopuli ("Lemmus sibiricus") on Cricetidae-heimon jyrsijä, jota esiintyy Venäjällä. Se ei vaivu talviuneen. Se elää koloissa. Se on monien eläinten saaliseläin, kuten tunturipöllön ja naalin. Sopulit tunnetaan runsaudestaan ja populaation koon suuresta vaihtelusta.


title: Siperiansopuli

text: Samaan lajiin on aiemmin katsottu kuuluvan "L. trimucronatus", mutta ne on erotettu omiksi lajeikseen. Siperiansopulilla on kolme alalajia, "L. s. sibiricus", jota esiintyy levinneisyysalueella lähes kaikkialla, "L. s. novosibiricus", joka on kotoperäinen Uuden-Siperian saarilla) ja "L. s. portenkoi".


title: Matti Latva-aho

text: Matti Latva-aho (s. 25. tammikuuta 1968 Kuivaniemi) on langattomaan radiotietoliikenteeseen erikoistunut professori ja aiheeseen keskittyneen tutkimuskeskuksen (Centre for Wireless Communications, CWC) johtaja Oulun yliopistossa. Koulutukseltaan hän on samasta yliopistosta valmistunut tekniikan tohtori. Hän on akatemiaprofessori kaudella 2017–2021. Akatemiaprofessuuriin liittyvän tutkimuksen teemana ovat suuritaajuuksiset langattomat tietoliikennejärjestelmät.


title: Moncef Gabbouj

text: Moncef Gabbouj (s. 12. joulukuuta 1962, Monastir, Tunisia) on signaalinkäsittelyn professori Tampereen teknillisessä yliopistossa. Hän oli akatemiaprofessori kaudella 2011–2015.


title: Moncef Gabbouj

text: Professori Gabbouj valittiin Suomalaisen Tiedeakatemian ja Academia Europæan jäseneksi vuonna 2014.


title: Moncef Gabbouj

text: Gabbouj on saanut IEEE:n fellow-arvonimen.


title: Menkää te, minä jään

text: Menkää te, minä jään on suomalaisen laulaja-lauluntekijän Mikko Pohjolan 16. helmikuuta 2011 julkaistu esikoisalbumi. Albumi nousi Suomen viralliselle albumilistalle kahdeksi viikoksi, parhaimmillaan sijalle 35.


title: Menkää te, minä jään

text: Albumilta julkaistiin neljä singleä. Ensimmäinen, ”Paikkani tiedän”, julkaistiin toukokuun lopulla 2010. Marraskuun alussa 2010 julkaistiin toinen single ”Paikkani tiedän”, josta julkaistiin vuoden 2011 alussa Jyrki Murtomäen ohjaama musiikkivideo.


title: Menkää te, minä jään

text: Huhtikuussa 2011 kolmantena singlenä julkaistu ”Et nää” kasvoi albumin suurimmaksi radiohitiksi, sen noustua parhaimmillaan neljänneksi soitetuimmaksi radiokappaleeksi. Albumin viimeinen single ”Palasista koottu peli” julkaistiin 20. lokakuuta 2011.


title: Yogyakartan sulttaanikunta

text: Yogyakartan sulttaanikunta oli Jaavan saarella sijainnut sulttaanikunta vuosina 1755–1945. Sulttaanikunta syntyi vuonna 1755, kun Mataramin sulttaanikunta jakautui kahtia Yogyakartan ja Surakartan sulttaanikunniksi. 1700-luvulla maassa käytiin sisästen valtataistelujen seurauksena monia perimyssotia. Lopulta Kolmas Jaavan perimyssota vuosina 1746–1755 johti siihen että Mataram jakaantui sulttaani Hamengkubuwono I:n hallitsemaan Yogyakartaan ja Pakubuwono II:n hallitsemaan Surakartaan. Maan sisäisiin asioihin sekaantuivat myös Jaavalla valtaa pitäneet hollantilaiset, joiden hallitsemiin alueisiin liitettiin osia Mataramista. Myös Yogyakartan sulttaanikunta joutui 1700- ja 1800-luvuilla Hollannin siirtomaavallan vaikutusvallan alle osana Alankomaiden Itä-Intiaa.


title: Yogyakartan sulttaanikunta

text: Kun Japani hyökkäsi Alankomaiden Itä-Intiaan Toisessa maailmansodassa ja japanilaisten vetäydyttyä vuonna 1945 Yogyakartan sulttaani Hamengkubuwono IX lupasi tukevansa Indonesian presidenttiä Sukarnoa Indonesian valtion perustamisessa, ja että Yogyakartan sulttaanikunta tulisi olemaan osa Indonesiaa. Kiitokseksi tuesta Indonesian itsenäisyystaistelussa Yogyakartalle luvattiin erityisasema, ja Yogyakarta säilyi kuningaskuntana Indonesian tasavallan sisässä. Yogyakartasta muodostettiin Yogyakartan erityisalue, jonka päämiehenä maan sulttaani toimi. Myös Surakarta säilyi kuningaskuntana, mutta anti-kuningasmielisen kansannousun jälkeen se menetti erityisasemansa ja se sulautui Keski-Jaavan provinssiin vuonna 1946, jolloin Yogyakarta jäi Indonesian ainoaksi kuningaskunnaksi. Yogyakarta oli vuosina 1945–1949 maan väliaikainen pääkaupunki, kun hollantilaiset miehittivät Jakartan Indonesian vallankumouksen aikana.


title: Jukka Seppälä

text: Jukka Seppälä (s. 1955) on Aalto-yliopiston kemian tekniikan korkeakoulun polymeeriteknologian professori. Hän oli akatemiaprofessori kaudella 2011–2015. Pohjakoulutukseltaan hän on tekniikan tohtori.


title: Jukka Seppälä

text: Vuonna 2009 Jukka Seppälälle myönnettiin Millennium-tunnuspalkinto hänen uraauurtavasta tutkimustyöstään bioaktivisten polymeerien ja niiden teollisen tuotannon kehittämiseksi.


title: Helmer Salmi

text: Helmer Salmi (20. toukokuuta 1927 Vaasa – 15. lokakuuta 1992 Turku) oli suomalainen balettitanssija ja koreografi.


title: Helmer Salmi

text: Helmer Salmi työskenteli 1950–1965 Kansallisoopperan baletissa ja oli mukana noin tuhannessa näytöksessä. Vuosina 1965–1967 hän esiintyi Helsingin Kaupunginteatterin tuotannoissa. Myöhemmin hän asui Turussa ja toimi tanssinopettajana sekä koreografina muun muassa Turun kaupunginteatterissa ja Samppalinnan kesäteatterissa.


title: Helmer Salmi

text: 1950- ja 1960-luvuilla Helmer Salmi oli mukana puolessa tusinassa suomalaisessa elokuvassa, joihin kuuluivat "Pessi ja Illusia" (1954) ja "Toivelauluja" (1961).


title: Hellfire Club

text: Hellfire Club voi tarkoittaa ainakin seuraavia:


title: Yövieras

text: Yövieras voi tarkoittaa ainakin seuraavia:


title: Ana María Vela Rubio

text: Ana María Vela Rubio (29. lokakuuta 1901 Puente Genil, Córdoba, Espanja – 15. joulukuuta 2017) oli todistettavista henkilöistä Espanjan vanhin elossa ollut ihminen.


title: Ana María Vela Rubio

text: Kesäkuussa 2016 hän ohitti aikaisemmin Espanjan pisimpään eläneen María Antonia Castron iän, joka oli 114 vuotta ja 221 päivää.


title: Leo Pekkala

text: Leo Johannes Pekkala (10. marraskuuta 1896 Rovaniemi – 12. helmikuuta 1918 Rovaniemi) oli suomalainen työväenliikkeen vaikuttaja, joka oli yksi Rovaniemen työväenyhdistyksen ja Rovaniemen punakaartin johtohahmoista. Vuoden 1917 yleislakon jälkeen hän toimi Rovaniemen miliisipäällikkönä. Pekkala teloitettiin sisällissodan alkupäivinä jääkäriluutnantti K. M. Walleniuksen käskystä.


title: Leo Pekkala

text: Pekkala syntyi Rovaniemellä rakennusurakoitsija Matti Pekkalan (1863–1925) ja Maria Eveliina (Liinu) Lukkarinniemen (1871–1929) perheeseen. Hänen isänsä ei osallistunut politiikkaan, vaikka kannattikin sosialidemokraatteja. Pekkalan äiti puolestaan oli lestadiolainen suurtalonpojan tytär. Kouluaikoinaan hän urheili aluksi Rovaniemen Jyryn riveissä, mutta koki epäoikeudenmukaiseksi, kun seuraan ei otetettu jäseniksi työläisperheiden lapsia. Vuonna 1907 Pekkala olikin mukana työläisseura Rovaniemen Reippaan perustavassa kokouksessa, vaikka oli itse vasta 11-vuotias. Hän osallistui aktiivisesti myös Rovaniemen Työväen Näyttämön toimintaan ja oli kiinnostunut tolstoilaisuudesta ja kasvissyönnistä.


title: Leo Pekkala

text: Kun jääkäreiden värvääminen aloitettiin Lapissa vuonna 1915, halusi myös Pekkala lähteä mukaan. Hän oli kuitenkin alaikäinen, eikä saanut äidiltään suostumusta. Pekkala suuntasi Saksan sijaan Itä-Karjalan, jossa hän sai paikan kirjurina Muurmannin radan rakennustyömaalla. Samalla hän radikalisoitui nähtyään ratatyöläisten surkeat olosuhteet ja raa'an kohtelun, johon liittyi pahoinpitelyjä ja jopa kuolemia. Suomeen palattuaan Pekkala työskenteli aluksi Tornion tullissa ja sai vuoden 1917 alussa paikan Rovaniemen rautatieaseman kirjurina. Hän liittyi rautatieläisten ammattiosastoon ja nousi nopeasti myös Rovaniemen työväenyhdistyksen keskeisimpien hahmojen joukkoon. Pekkalasta tuli muun muassa raittiusjaosto puheenjohtaja. Hän jatkoi myös teatteriharrastustaan ja osallistui kesällä 1917 Viipurin teatteripäiville, jonne Rovaniemen Työväen Näyttämön kutsui paikkakunnalta kotoisin ollut näyttelijä Viola Kariniemi.


title: Leo Pekkala

text: Syksyllä 1917 Pekkala tutustui Karl Marxin ajatuksiin, kun sensuuri oli vihdoin lakkautettu helmikuun vallankumouksen myötä. Hieman ennen marraskuun yleislakkoa Työväen Näyttämön suojissa perustettiin työväen järjestyskaarti, josta myöhemmin syntyi Rovaniemen punakaarti. Sen johtajaksi valittiin työväennäyttämön johtaja Kaarlo Kurki, ja Pekkalasta tuli kaartin operatiivinen johtaja. Yleislakon alkaessa 15. marraskuuta punakaarti otti pian Rovaniemellä vallan, ja hänet nimitettiin poliisin korvanneen miliisin päälliköksi. Sisällissodan sytyttyä tammikuun lopussa 1918 Rovaniemellä olleet venäläiset sotajoukot myivät aseensa suojeluskuntalaisille, jotka Pekkalan lisäksi vangitsivat muun muassa nimismiehenä toimineen työväenyhdistyksen puheenjohtajan Heikki Marttilan. Työväentalolla käydyn lyhyen tulitaistelun jälkeen myös punakaartilaiset saivat muutaman vangin, joiden vaihtamisen yhteydessä Pekkala pääsee vapaaksi. Suurin osa Rovaniemen punakaartin jäsenistä pakeni 30. tammikuuta junalla Kemiin hakemaan lisää aseistusta, mutta Pekkala piiloutui muutaman miehen kanssa kaupungin ulkopuolelle.


title: Leo Pekkala

text: 2. helmikuuta Kemin punakaartilaisilla vahvistettu 160 miehen osasto lähti junalla kohti Rovaniemeä, tarkoituksenaan vallata matkan aikana myös valkoisten hallussa ollut Tervola. Pekkala miehineen nousi junaan Paakkolassa hieman ennen kuin se Tervolan Kaisajoella joutui valkoisten väijytykseen. Syntyneessä taistelussa sai surmansa ainakin toistakymmentä punaista, minkä jälkeen loput palasivat Kemiin. Pekkala yritti jatkaa matkaa kohti Etelä-Suomea liittyäkseen siellä taisteleviin punaisiin, mutta joutui pidätetyksi Kempeleen rautatieasemalla. Hänet kuljetettiin Rovaniemelle, jota nyt piti hallussaan valkoisten Pohjois-Suomen esikunta päällikkönään niin ikään Tervolan taisteluun osallistunut jääkäriluutnantti K. M. Wallenius. Esikunnan tiloissa kokoontui myös sotaoikeus, joka ensimmäisenä tuomitsi kuolemaan työväenyhdistyksen puheenjohtajan Heikki Marttilan. Seuraavana tuomittiin Pekkala ja ravintoloitsija Antti Räty. Kaikki kuolemantuomiot määräsi Wallenius, mutta oikeuden kokoonpanoon kuuluivat tuolloin myös varatuomari Ilmari Jyrhämä ja Rovaniemen vankileirin päällikkönä toiminut Artturi Moberg. Tuomioiden syinä oli ”maankavaltaminen”, joka käytännössä tarkoitti pelkästään toimimista työväenyhdistyksen ja järjestyskaartin johdossa. Pekkalan kohdalla raskauttavana tekijänä oli myös asema miliisipäällikkönä, ja lisäksi häntä syytettiin Suomen urheiluelämän hajottamisesta Rovaniemen Reippaan johtokunnan jäsenenä.


title: Leo Pekkala

text: Kuolemaantuomituista Heikki Marttila teloitettiin jo 5. helmikuuta, mutta yksikään Rovaniemen suojeluskuntalaisista ei suostunut ampumaan Pekkalaa ja Rätyä. Teloittajaksi tilattiin Kemijärveltä ylikonstaapeli Juho Hagberg, joka aikaisemmin oli työskennellyt metsäyhtiöiden palveluksessa savottapoliisina ja oli tullut tunnetuksi metsätyömailla liikkuneiden työväenliikkeen agitaattoreiden ahdisteluista ja pahoinpitelyistä. Teloittaja saapui Rovaniemelle aamuyöllä 12. helmikuuta. Poliisiasemalta lähdettäessä Räty rukoili armoa ja kaatui portailla, jolloin Pekkala kielsi rääkkäämästä häntä enempää. Tämän jälkeen Hagberg ampui Rädyn poliisilaitoksen edustalla, ja ruumis kuljetettiin läheisen Ounasjoen avantoon.


title: Leo Pekkala

text: Kahlehdittu Pekkala käveli perässä saman avannon ääreen, jossa teloittaja ampui häntä päähän. Kahleiden poistamisen jälkeen Pekkalan ruumis upotettiin samaan avantoon. Seuraavana aamuna hänen 10-vuotias veljenä Väinö kävi potkimassa avantoon myös paikalle jääneen verisen lumen. Wallenius ilmoitti teloituksista pylväisiin naulatuilla julisteilla, joissa kerrottiin, kuinka Pekkala ja Räty oli ammuttu maankavaltajina. Hänen mukaansa ilmoitusten vaikutus ihmisiin oli hyvä. Kaikkiaan Rovaniemellä teloitettiin 35 punakaartin jäsentä, mutta Marttilan, Pekkalan ja Rädyn jälkeen muiden ruumiita ei enää upotettu Ounasjokeen, vaan ne peitettiin joukkohautaan. Pekkalan ruumis löydettiin myöhemmin syyskuussa noin kilometrin päästä joen alajuoksulta, mistä poliisit kuljettivat sen punaisten joukkohautaan. Lopulta toukokuussa 1919 omaiset saivat luvan siirtää sen Pekkaloiden sukuhautaan Rovaniemen III hautausmaalle.


title: Leo Pekkala

text: Kuolemantuomiot antanut Wallenius yleni myöhemmin kenraaliksi ja kuului myös äärioikeistolaisen Lapuan liikkeen merkittävimpiin vaikuttajiin. Vaikka Rovaniemellä teloitettiin kymmeniä punakaartilaisia, hän on myöhemmissä muistelmissaan myöntänyt olevansa vastuussa ainoastaan Pekkalan ja Rädyn kuolemista. 1930-luvulla Wallenius oli tavannut Leo Pekkalan veljen Matti Pekkalan Helsingin yliopiston Pohjois-Pohjalaisen Osakunnan illanvietossa Ostrobotnialla ja pyytänyt tältä anteeksi Leon teloitusta.


title: Leo Pekkala

text: Leo Pekkala oli kihloissa sairaanhoitaja Senja Hirvelän kanssa, mutta pariskunta ei milloinkaan ehtinyt naimisiin. Hänen veljistään Matti Pekkala (1905–1978) toimi 1950-luvulla Rovaniemellä ilmestyvän Lapin Kansan päätoimittajana ja vuorineuvos Väinö Pekkala (1908–2000) vaikutti pitkään rakennusteollisuudessa.


The Wrong Side of Heaven and the Righteous Side of Hell, Volume 1 on yhdysvaltalaisen heavy metal -yhtye Five Finger Death Punchin neljäs studioalbumi. Albumi julkaistiin 30. heinäkuuta 2013, ja sen on tuottanut Kevin Churko yhdessä Five Finger Death Punchin jäsenten kanssa.


title: The Wrong Side of Heaven and the Righteous Side of Hell, Volume 1

text: Five Finger Death Punch ilmoitti helmikuussa 2013 työstävänsä neljättä studioalbumiaan. Yhtye julkaisi maaliskuussa tulevaa kiertuetta varten mainosvideon ja uuden kappaleen ”Here to Die”. Kappale on "The Wrong Side of Heaven and the Righteous Side of Hell, Volume 2" -levyn avausraita.


text: Albumin avausraita ja ensimmäinen single on kappale ”Lift Me Up”, jossa on mukana Judas Priestn jäsen Rob Halford. Kappale julkaistiin 2. toukokuuta 2013.


text: Toinen single oli cover-versio yhdysvaltalaisen rap-artistin LL Cool J:n kappaleesta ”Mama Said Knock You Out”, joka julkaistiin 25. maaliskuuta 2014. Kappaleella on mukana esiintymässä yhdysvaltalainen rap-artisti Tech N9ne.


text: Kolmas single oli nimeltään ”Wrong Side of Heaven”, josta myöhemmin tehtiin yhdysvaltalaisille kodittomille sotaveteraaneille omistettu musiikkivideo.


title: Vietnamisointi

text: Vietnamisointi oli Vietnamin sodassa Richard Nixonin hallinnon toimi, jolla pyrittiin irrottamaan Yhdysvallat sodasta ohjelmalla, jonka avulla Etelä-Vietnamin puolustusvoimia "laajennettaisiin, varustettaisiin ja koulutettaisiin", ja se saisi kasvavan osuuden taisteluissa samalla kun Yhdysvaltojen joukkoja vähennettäisiin". Pohjois-Vietnamin tet-hyökkäyksen vaikutuksesta aloitettu politiikka liittyi yhdenmukaisesti Yhdysvaltojen neuvonantajajoukkojen politiikan kanssa maajoukkoihin eikä koskenut Yhdysvaltojen ilmavoimia eikä tukea Etelä-Vietnamille. Yhdysvaltalaisten epäluottamus hallintoon, joka oli alkanut hyökkäyksen jälkeen, lisääntyi sen jälkeen kun oli julkistettu tietoja yhdysvaltalaisten sotilaiden tekemästä siviilien joukkosurmasta My Laissa 1968, hyökkäyksestä Kambodžaan 1970 ja Pentagonin papereiden vuodosta 1971.


title: Tapaninen

text: Tapaninen on suomalainen sukunimi, joka on muun muassa seuraavilla henkilöillä:


title: Merivaara (sukunimi)

text: Merivaara on suomalainen sukunimi, joka on muun muassa seuraavilla henkilöillä:


title: Armoton maa (vuoden 2017 elokuva)

text: Armoton maa on vuonna 2017 ensi-iltansa saanut suomalainen draamaelokuva, jonka on ohjannut Jussi Hiltunen. Elokuva on Hiltusen ensimmäinen pitkä näytelmäelokuva ohjaajana ja käsikirjoittajana.


title: Armoton maa (vuoden 2017 elokuva)

text: Elokuva on kuvattu Norjassa keväällä 2016. Se on Making Moviesin tuottama.


title: Armoton maa (vuoden 2017 elokuva)

text: Elokuvan traileri julkaistiin marraskuussa 2016.


title: Armoton maa (vuoden 2017 elokuva)

text: "Iltalehden" Juho Rissanen piti elokuvaa jännittävä ja hallittuna trillerinä, ”jollaisia ei Suomessa ole aiemmin kovin montaa tehty”. "Helsingin Sanomien" Veli-Pekka Lehtosen mielestä käsikirjoittaja ja esikoisohjaaja Jussi Hiltunen onnistuu melko hyvin uhkarohkeassa yrityksessään siirtää western-elokuvien perinne suomalaiselokuvaan ja Suomen Lappiin: ”Käsikirjoituksen himmeli on kunnianhimoinen, mutta lunastus tunnepuolella jää tulematta. Elokuva hengittää Holman, Mäenpään ja Virtasen roolisuorituksilla. Ilman heitä hahmot olisivat vieläkin litteämpiä.” "Hufvudstadsbladetin" Krister Uggeldahl oli kriittisempi. Hänestä elokuvassa ei ole lainkaan huumoria tai iloa vaan ainoastaan katkeria muistoja ja enemmän tai vähemmän traagisia ihmiskohtaloita sekä lakonisia repliikkejä.


title: Valpas

text: Valpas voi tarkoittaa seuraavia:


title: Valpas (sukunimi)

text: Valpas on suomalainen sukunimi. Tunnettuja Valppaita:


title: Roman Pass

text: Roman Pass (s. 1984) on virolainen salibandypelaaja ja Viron salibandymaajoukkueen kapteeni. Hän on edustanut Tampereen Ilvestä, Gunnersia (nykyään Koovee) ja Pirkkalan Pirkkoja. Pass on edustanut Viron salibandymaajoukkuetta vuodesta 2002. Hänellä on eniten maajoukkuepelejä Viron salibandyhistoriassa. Pass on myös tehnyt mittavan uran Sveitsin pääsarjassa vuodesta 2008 edustaen HC Rychenbergiä ja nykyistä seuraansa Unihockey Mittelandia (entinen Stawi Olten). Vuonna 2012 hänet valittiin Viron vuoden miespelaajaksi.


title: Opettajien työttömyyskassa

text: Opettajien työttömyyskassa (OPETK) on eräs Suomessa toimivista palkansaajien työttömyyskassoista. Useimmat työttömyyskassan yli 108 000 jäsenestä liittyvät työttömyyskassaan ammattiliittonsa kautta. Työttömyyskassaan voi liittyä myös yksilöjäsenenä; tällä tavoin, ilman ammattiliiton jäsenyyttä, kassaan onkin liittynyt noin 2 700 jäsentä.


title: Opettajien työttömyyskassa

text: Jäseneksi liittymisen kustannus riippuu siitä, minkä jäsenjärjestön (ammattiliiton) jäsen hakija on tai liittyykö hakija jäseneksi yksilöjäsenenä. Työttömyyskassan jäsenmaksu maksetaan yleensä osana ammattijärjestön jäsenmaksua (jonka suuruus voi olla noin 0,9–1,5 % bruttopalkasta). Siten esimerkiksi Professoriliiton jäseniltä ei enää peritä erillistä maksua työttömyyskassan jäsenyydestä. Sen sijaan yksilöjäsenille jäsenyys maksoi vuonna 2016 yhteensä 7,70 euroa kuukaudessa (92,40 €/v).


title: Peter Montgomery

text: Peter Montgomery (s. 1947) on yhdysvaltalainen matemaatikko, joka on julkaissut erityisesti kryptografiaan liittyviä artikkeleita. Hän työskentelee nykyään Microsoft Researchin palveluksessa.


title: Peter Montgomery

text: Montgomery tunnetaan Montgomeryn modulaarisen kertolaskualgoritmin kehittäjänä. Algoritmi perustuu keskenään jaottomiin lukuihin. Se muuttaa kertolaskun yhteenlaskuksi ja neliöimiseksi, jotka voidaan laskea binääriluvuilla hyvin tehokkaasti.


"'The Wrong Side of Heaven and the Righteous Side of Hell, Volume 2" on yhdysvaltalaisen heavy metal -yhtye Five Finger Death Punchin viides studioalbumi. Albumi julkaistiin 19. marraskuuta 2013, ja sen on tuottanut Kevin Churko yhdessä Five Finger Death Punchin jäsenten kanssa.


title: The Wrong Side of Heaven and the Righteous Side of Hell, Volume 2

text: Five Finger Death Punch ilmoitti helmikuussa 2013 työstävänsä neljättä ja viidettä studioalbumiaan. Yhtye julkaisi maaliskuussa tulevaa kiertuetta varten mainosvideon ja uuden kappaleen ”Here to Die”, joka on samalla levyn avausraita.


text: Albumin ensimmäinen single "Battle Born" julkaistiin 10. syyskuuta 2013. Kappaleen nimi on viittaus Nevadan lippuun, joka on yhtyeen kotivaltio. Toinen single oli cover-versio kappaleesta ”House of the Rising Sun”, joka julkaistiin 3. helmikuuta 2014. Kappaleesta on myös tehty musiikkivideo.


title: Wolff–Kishner-pelkistys

text: Wolff–Kishner-pelkistys on kemiallinen reaktio, jossa karbonyyliyhdiste kuten aldehydi tai ketoni pelkistetään hiilivedyksi. Välivaiheena reaktiossa on hydratsoni tai semikarbatsoni. Reaktio on nimetty kehittäjiensä Nikolai Kishnerin ja Ludwig Wolffin, jotka raportoivat reaktion ensimmäisen kerran vuonna 1911 ja 1912, mukaan. Wolff–Kishner-pelkistys on yksi käytetyimpiä tapoja pelkistää karbonyyliryhmä hiilivedyksi.


title: Wolff–Kishner-pelkistys

text: Wolff–Kishner-pelkistys pelkistää useimmat aldehydit ja ketonit. Erityisen usein sitä käytetään happoherkille ja molekyylimassaltaan suurille lähtöaineille. Esteriryhmiä sisältävät yhdisteet tai α,β-tyydyttymättömät karbonyyliyhdisteet, joista muodostuu reaktion olosuhteissa pyratsoliinijohdannaisia, eivät sovellu reaktion lähtöaineeksi. Pelkistimenä reaktiossa käytetään hydratsiinia yleisimmin sen hydraattimuodossa. Lisäksi Wolff–Kishner-pelkistyksessä vaaditaan emästä, joka on useimmiten hydroksidi tai alkoksidi. Ensimmäiset raportoidut pelkistykset vaativat hyvin korkean lämpötilan (n. 200 °C) ja pitkän kymmeniä tunteja kestävän reaktioajan. Käyttämällä reaktiossa liuottimena dietyleeniglykolia saadaan lämpötilaa alennettua hieman. Tämä on niin kutsuttu Huang-Minlon modifikaatio. Reaktioaikoja voidaan vähentää mikroaaltosäteilytyksellä ja reaktio on saatu toimimaan dimetyylisulfoksidiliuoksessa kalium-tert-butoksidin toimiessa emäksenä myös huoneenlämpötilassa.


title: Wolff–Kishner-pelkistys

text: Wolff–Kishner-pelkistyksen reaktiomekanismin ensimmäisessä vaiheessa aldehydi tai ketoni reagoi hydratsiinin tai semikarbatsiinin kanssa muodostaen hydratsonin tai semikarbatsonin. Seuraavassa vaiheessa emäs deprotonoi toisen hydratsonin tai semikarbatsonin typpiatomeihin liittyneistä protoneista, jolloin muodostuu karbanioni, joka hydrolysoituu di-imiiniksi ja emäksinen katalyytti vapautuu. Tämän jälkeen emäs deprotonoi myös toisen typen protoneista, jolloin muodostuu di-imidaattianioni. Tämä välivaihe on epästabiili ja eliminoituu typpikaasuna. Näin muodostuu karbanioni, joka vastaanottaa vesimolekyyliltä protonin ja muodostuu hiilivety.


title: Litku Klemetti & Tuntematon numero

text: Litku Klemetti & Tuntematon numero on suomenkielistä rockmusiikkia soittava yhtye. Se julkaisi esikoisalbuminsa vuonna 2016. Yhtyeen musiikissa on kuultavissa vaikutteita nuorelta Kauko Röyhkältä. Huhtikuussa 2017 Klemetti ilmoitti yhtyeensä esiintyvän jatkossa vain nimellä Litku Klemetti, eikä albumeita enää erotella bändialbumeiksi ja sooloalbumeiksi. Seuraava albumi ilmestyy kuitenkin vielä Litku Klemetti & Tuntematon numero -nimellä.


title: Osvaldo Civirani

text: Osvaldo Civirani (19. toukokuuta 1917 Rooma – 14. helmikuuta 2008 Rooma) oli italialainen elokuvaohjaaja, käsikirjoittaja, tuottaja ja kuvaaja.


title: Osvaldo Civirani

text: Civiranin elokuvaohjaaja alkoi still-kuvaajana Luchino Viscontin elokuvassa "Riivaajat" (1943). Myöhemmin hän toimi muun muassa Alessandro Blasettin, Federico Fellinin, Roberto Rossellinin ja Carlo Lizzanin avustajana ja ohjasi ensimmäisen elokuvansa vuonna 1964. Civirani on ohjannut muun muassa peplum-elokuvia, spagettiwesternejä ja komedioita. Hän käytti toisinaan taiteilijanimeä "Richard Kean".


title: Huminoita

text: Huminoita on vuonna 2009 perustettu suomalainen lähinnä instrumentaalista progressiivista rockia soittava yhtye. Se julkaisi esikoisalbuminsa vuonna 2010.


title: LoliRock

text: LoliRock on ranskalainen animaatiosarja.


title: Esther Phiri

text: Esther Phiri (s. 14. kesäkuuta 1987) on sambialainen nyrkkeilijä. Hän on voittanut välisarjan maailmanmestaruuden seitsemän kertaa.


title: Esther Phiri

text: Suomalainen tuotantoyhtiö Helmi Films on tuottanut Esther Phiristä kertovan dokumentin "Estherin kehä" (2014) ("Between Rings").


title: Minecon

text: Minecon on Mojangin järjestämä "Minecraft"-aiheinen tapahtuma, joka on järjestetty vuosittain vuodesta 2010 lähtien, tosin silloin nimellä MinecraftCon. Vuonna 2014 tapahtumaa ei järjestetty. Tapahtumassa yleisölle esitellään "Minecraftin" tulevia ominaisuuksia. Siellä voi myös pelata, tavata "Minecraftia" pelaavia tubettajia ja osallistua pukukilpailuun. Vuonna 2016 Minecon järjestettiin Anaheimissa, Yhdysvalloissa, 24.–25. syyskuuta.


title: Minecon

text: Yhden viikonlopun kestävä Minecon alkaa tyypillisesti alkuseremonialla, jota ennen vierailijat voivat jo tutustua messualueesen, missä on muun muassa "Minecraft"-malleja melkein "oikeassa" mittakaavassa. Alkuseremonian jälkeen Mineconissa muun muassa käydään paneelikeskusteluja, joissa "Minecraft"in tekijät, tai muuten "Minecraft"iin liittyvät henkilöt, kertovat esimerkiksi tulevista "Minecraft"in ominaisuuksista, modeista tai lisäominaisuuksista. Tämän lisäksi tapahtumassa on alue, jossa halukkaat pääsevät pelaamaan "Minecraft"iä joko huvin vuoksi tai kilpailemaankin toisia vastaan. Yksi suosituimmista sisällöistä on pukukilpailu, jossa "Minecraft"-asuihin pukeutuneet tapahtuman kävijät tulevat yksitellen tai ryhmissä yleisön eteen, ja tuomaristo päättää, ketkä pääsevät finaaliin. Tapahtuman kävijät äänestävät suosikkiaan finalisteista, ja eniten ääniä saanut voittaa jonkin palkinnon. Tapahtumassa voi myös yleensä tavata tunnettuja "Minecraft"-tubettajia. Lisäksi Mineconissa on nähty juhlia ja tubettajien ja pelin tekijöiden välisiä kilpailuja. Mineconin lopussa nähdään loppuseremonia.


title: Minecon

text: Joka Mineconissa julkistetaan vain tapahtuman vierailijoille suunnattu, omalle "Minecraft"-skinille (iholle) annettava viitta. Vuonna 2016 viitassa oli "Minecraftin" Ääreläisen, ja edeltävänä vuonna rautajätin, kuva. Viittoja ei saa muuten kuin osallistumalla Mineconiin.


title: Minecon

text: Vuonna 2010 Minecon järjestettiin ensimmäistä kertaa (tosin nimellä MinecraftCon) Markus ”Notch” Perssonin saatua pyyntöjä "Minecraftin" yhteisöltä järjestää tapahtuma peliin liittyen. Bellevuessa, Washingtonissa 31. elokuuta järjestetty tapahtuma keräsi noin 200 osallistujaa. Tapahtuma ei ollut täysin virallinen, mutta se lasketaan ensimmäiseksi "Minecraft"-yhteisön viralliseksi kokoontumiseksi.


title: Minecon

text: Vuonna 2011 Minecon järjestettiin ensimmäistä kertaa nykyisellä nimellään. Kyseessä oli myös ensimmäinen virallinen Minecon. Tapahtuma järjestettiin 18–19. marraskuuta 2011 Las Vegasin Mandala Bayssa, Yhdysvalloissa. Siihen osallistui lähes 5 000 "Minecraft"-fania. Liput maksoivat 99 dollaria osallistujalta. Mineconin keskeinen sisältö oli "Minecraftin" virallinen julkaisu. Tapahtumassa pidettiin myös muun muassa ”Into the Nether Party” (suomennettuna ”Hornan sisälle -juhla”), johon saivat osallistua kaikki paikalla olleet yli 21-vuotiaat, ja alle 21-vuotiaille oli oma ”Miners Party” (”Kaivajien Juhla”) perjantai-iltana.


title: Minecon

text: Vuoden 2012 Minecon järjestettiin 24.- 25. marraskuuta Pariisin Disneylandissa noin 4 500 ihmiselle, jotka tulivat nyt ensimmäistä kertaa Euroopassa järjestettyyn Mineconiin. Lipun ostaneet saivat myös lauantai-iltana ilmaisen sisäänpääsyn huvipuistoon, joka oli valmisteltu juuri Mineconia varten. Mojang ilmoitti ennen tapahtumaa, että he yrittävät tehdä tapahtumasta ”interaktiivisemman”. Tapahtumassa kerrottiin muun muassa "Minecraftin" tietokoneversion tulevasta päivityksestä.


title: Minecon

text: Yhdysvaltojen Floridan Orlandossa 2.–3. marraskuuta järjestetty vuoden 2013 Minecon keräsi 7 500 "Minecraft"-pelaajaa tapahtumaan, jonka 150 dollaria maksaneet liput myytiin kolmessa 2 500 lipun ryhmässä. Ensimmäisen ryhmän liput myytiin kolmessa sekunnissa. Kolmannessa Mineconissa oli tuttuun tapaan seremonioita, paneelikeskusteluja, tutoriaaleja ja pukukilpailu.


title: Minecon

text: 30. maaliskuuta 2014 Lydia Winters vihjasi Minecon 2014:n pidettävän Euroopassa mutta myöhemmin kerrottiin, että Minecon järjestettäisiin seuraavan kerran vuoden 2015 keväällä Lontoossa.


title: Minecon

text:
Vuonna 2015 Minecon järjestettiin Lontoossa 4.–5. heinäkuuta. Tapahtumakeskuksena toimi ExCeL London -messukeskus. Tapahtumaan osallistui 10 000 pääsylipustaan 129 puntaa maksanutta ihmistä, mikä teki siitä suurimman videopeliin liittyvän tapahtuman.
Tapahtumassa kerrottiin "Minecraftin" tietokoneversion tulevasta päivityksestä, esiteltiin Mojangin ja Telltale Gamesin yhteistyössä tekemän ensimmäinen traileri, käytiin paneelikeskusteluja, pidettiin pukukilpailu ja lisäksi kilpailtiin "Minecraftin" labyrinttikartassa. Näyttelytiloissa oli esillä kopio Big Benistä, jonka ympärillä oli "Minecraftin" ikoninen "Äärilisko". Paikalla tapahtumassa oli monia tunnettuja "Minecraft"-tubettajia, kuten Stampylonghead, CaptainSparklez ja TheDiamondMinecart. Tapahtumaan oli myös järjestetty mahdollisuus rikkoa maailmanennätyksiä esimerkiksi hiekkalinnojen ja Lego-tornien saralla. Noin 1 000 ihmistä yritti rikkoa ennätyksiä, joista pidettiin kirjaa koko viikonlopun ajan.


title: Minecon

text: Vuoden 2016 Minecon järjestettiin 24. -25. syyskuuta Anaheimissa, Yhdysvaltojen Californiassa. Anaheimin Convention Centressa järjestettyyn tapahtumaan osallistui noin 12 000 pääsylipustaan 160 dollaria maksanutta ihmistä, eli 2 000 ihmistä enemmän kuin edellisenä vuonna.. Tällä kertaa tapahtumassa pidettiin perinteinen pukukilpailu, "Minecraft"-tubettajat (kuten Stampylongnose ja iBallisticSquid, joilla oli myös oma keskinäinen kilpailu aiemmin) kisasivat 4J Studiosia vastaan "Minecraftin" minipeleissä. Paneelikeskusteluissa muun muassa kerrottiin "Minecraftin" tulevien versioiden toiminnoista. Tapahtumassa oli mahdollista myös kuulla, miten kasvattaa oma yhteisö ruohonjuuritasolta. Lisäksi paikalla olleet saivat osallistua "Minecraft"-minipeliturnauksiin ja nähdä alku- ja loppuseremoniat.


title: Minecon

text: Vuonna 2017 Minecon järjestetään 18. marraskuuta kello 19:00 alkaen nimellä Minecon Earth. Sitä ei järjestetä fyysisesti missään, vaan se suoratoistetaan internetin suosituimpiin suoratoistopalveluihin. Tapahtuma tulee kestämään noin 90 minuuttia, ja sen aikana tullaan järjestämään esimerkiksi perinteinen pukukilpailu. Tapahtuman aikaan valituissa verkkokaupoista saa tapahtuman virallisia tuotteita. Mojang ilmoitti tapahtuman julkistuksen yhteydessä, että he haluavat kaikilla "Minecraftin" faneilla olevan mahdollisuus osallistua Mineconiin, sillä pelin yhteisö on kasvanut edelleen, eikä kaikilla koskaan ole mahdollisuutta osallistua fyysiseen tapahtumaan.


title: Uuden Musiikin Kilpailu 2014

text: Uuden Musiikin Kilpailu 2014 (UMK 2014) järjestettiin 11. tammikuuta - 1. helmikuuta 2014. Kilpailun voitti Softengine kappaleellaan "Something Better". Kilpailu oli järjestyksessään 3. Uuden Musiikin Kilpailu.


title: Uuden Musiikin Kilpailu 2014

text: Kilpailuun osallistui 12 avoimen haun kautta mukaan päässyttä laulajaa/yhtyettä jotka jaetaan kahteen karsintaan. Kummastakin karsinnasta valittiin kaksi parasta suoraan finaaliin, ja pudotettiin kaksi kappaletta. Loput kahdeksan kappaletta kilpailivat Semifinaalissa, josta finaaliin eteni kuusi parasta. Espoon Barona Areenalla pidetyssä Finaalissa voittaja valittiin 50% yleisöäänillä ja 50% tuomaristonäänillä. Kilpailun voittaja edustaa Suomea Euroviisuissa 2014.


title: Artemis Orthian pyhäkkö

text: Artemis Orthian pyhäkkö eli "Artemision" () oli antiikin aikainen Artemis-jumalattarelle omistettu pyhäkkö Spartan kaupungissa Kreikassa. Se sijaitsi Limnaissa kaupungin itäosassa lähellä Eurotas-joen länsirantaa. Siihen kuului muun muassa Artemis Orthian temppeli ja alttari sekä myöhemmin myös teatterikatsomo.


title: Artemis Orthian pyhäkkö

text:
Artemis Orthian pyhäkkö rakennettiin alun perin noin 900-luvulla eaa. Se koostui pitkään pelkästä maasta tehdystä alttarista. Varhaisella arkaaisella kaudella 700-luvulla eaa. paikalle rakennettiin varsinainen pyhäkköalue eli temenos, johon kuului myös ensimmäinen yksinkertainen temppeli. Temppeli vaikuttaa tuhoutuneen Eurotas-joen tulviessa noin vuonna 575 eaa. Tämän vuoksi pyhäkköalue uusittiin noin vuonna 570 eaa. Aluetta laajennettiin, ja paikalle rakennettiin uusi, suurempi temppeli. Temppeliä kunnostettiin hellenistisellä kaudella 100-luvulla eaa.
Artemis Orthian pyhäkkö oli Spartan merkittävimpiä pyhäkköjä. Se oli kaupungin neljän kylän Pitanan, Limnain, Mesoan ja Kynosuran yhteinen kokoontumis- ja kulttipaikka. Kultti oli aiemmin Lakonian ja Messenian alueen paikallinen Orthian (myös Worthia) kultti, joka liittyi villiin luontoon, hedelmällisyyteen ja kasvillisuuden kasvuun. Myöhemmin se yhdistettiin yleiskreikkalaiseen Artemiihin.


title: Artemis Orthian pyhäkkö

text: Kultti liittyi myös nuorukaisten kasvattamiseen. Se tunnetaan verisestä seremoniastaan ("diamastigosis"), johon kuului alle 13-vuotiaiden poikien ruoskiminen kasvatukseksi ja koetteluksi. Kultin alkuperää selitettiin niin, että spartalaiset olivat toimittaneet alttarilla uhreja, kun se oli ollut ihmisveren saastuttama jonkun riidan vuoksi. Pyhäinhäväistys voitiin sovittaa vain paikalla toimitetuilla ihmisuhreilla. Lykurgoksen kerrotaan lopettaneen käytännön, ja määränneen sen sijaan, että paikalla tulisi ruoskia poikia niin, että näiden veri valuisi alttarille.


title: Artemis Orthian pyhäkkö

text: Nuorukaisten ruoskimisesta on säilynyt kaksi erilaista kuvausta. Pausaniaan mukaan ruoskinta tapahtui alttarilla. Papitar piteli jumalattaren puista kulttikuvaa, ja jos poikaa ei ruoskittu tarpeeksi (esimerkiksi hyvän syntyperän tai kauneuden vuoksi), papitar saattoi moittia ruoskijia ja sanoa, että jumalattaren kuva alkaa tuntuu raskaalta ja tämä vaatii lisää verta, jolloin ruoskintaa tehostettiin. Ksenofonin mukaan ruoskinta tapahtui sen sijaan niin, että temppelin alttarille asetettiin juustoja, ja poikien tuli juosta alttarille kujanjuoksu, jonka aikana muut pojat ruoskivat heitä, varastaa juusto, ja juosta takaisin jälleen ruoskittavana. On kuitenkin mahdollista, että Ksenofon puhuu jostakin muusta spartalaisen koulutuksen osasta, ei Artemis Orthian kultista. Toisaalta seremonia on voinut kehittyä juustojen varastamisesta kovemmaksi ruoskinnaksi alttarilla. Ruoskimisen ajateltiin kovettavan lapsia ja tekevän näistä parempia spartalaisia sotilaita. Koettelun läpäisseistä käytettiin ilmaisua "bōmonikēs" (”alttarivoittaja”). Kokeessa epäonnistuneet voitiin ruoskia henkihieveriin tai jopa kuoliaaksi. Ruoskinnassa kilpailtiin mahdollisesti joukkueittain.


title: Artemis Orthian pyhäkkö

text: Ruoskimisseremonia vaikuttaa olleen suosittua seurattavaa erityisesti roomalaisella kaudella, jolloin se mahdollisesti perustettiin uudelleen. On myös mahdollista, että koko seremonia ainakin sen julmimmassa muodossa syntyi vasta roomalaisella ajalla, jolloin Spartassa yritettiin eräänlaista ”Lykurgoksen ajan uudelleen henkiin herättämistä”. Sitä varten alueelle rakennettiin joskus vuoden 225 jaa. jälkeen teatterikatsomo, jossa seremoniaa voitiin seurata. Tämä osoittaa, että paikalle kerääntyi suuri määrä ihmisiä seuraamaan tapahtumia. Samassa yhteydessä temppeli kunnostettiin jälleen ja paikalle rakennettiin toinen alttari. Seremonia säilyi ainakin 300-luvulle jaa.


title: Artemis Orthian pyhäkkö

text: Temppelin arkeologiset kaivaukset suoritettiin vuosina 1906–1910. Kaivaukset suoritti British School at Athens eli brittiläinen arkeologinen koulu Ateenassa.


title: Artemis Orthian pyhäkkö

text: Artemis Orthian vanhempi, 700-luvulla eaa. rakennettu temppeli edusti yksinkertaista, alkukantaista tyyliä. Se oli noin 12,5 metriä pitkä ja noin 4,5 metriä leveä. Uusi, noin 570 eaa. rakennettu temppeli edusti doorilaista tyyliä. Se oli tehty kalkkikivestä, ja sen pituus oli noin 16,8 metriä ja leveys noin 7,5 metriä. Temppelissä oli pronaos, jonka edessä itäpuolella oli kaksi pylvästä ("distylos in antis"), ja naos eli cella. Sen päätykolmio on ollut koristeltu muun muassa leijonilla. Nykyisin paikalla olevat jäännökset ovat pääosin myöhemmästä temppelistä.


title: Artemis Orthian pyhäkkö

text: Pausaniaan mukaan temppelissä oli Artemiin ikivanha puinen kulttikuva, jonka spartalaiset sanoivat olevan sama veistos, jonka Orestes ja Ifigeneia olivat tuoneet Tauriista. Ateenalaiset puolestaan väittivät kyseisen patsaan olevan Brauronissa. Pausanias piti spartalaisten versiota uskottavampana.


title: Artemis Orthian pyhäkkö

text: Pyhäkön temenos-alue oli ympäröity peribolos-muurilla ja kivetty. Alttari sijaitsi temppelin itäpuolella. Se oli alun perin maa-alttari ja myöhemmin päällystetty kivillä. Roomalaisella kaudella rakennettu puolikaarenmuotoinen teatterikatsomo sijaitsee heti temppelin eteläpuolella. Sen halkaisija on noin 54 metriä ja se avautuu alttaria kohti. Pyhäkön lähellä oli myös Eileithyian pyhäkkö.


title: Artemis Orthian pyhäkkö

text: Pyhäkön alueelta on löydetty suuri määrä votiivilahjoja geometriselta kaudelta aina roomalaiselle ajalle saakka. Löytöihin kuuluu pronssifiguriineja, pääasiassa eläinhahmoja, ja muita pronssiesineitä; yli 100 000 lyijyistä figuriinia; suuri määrä norsunluusta kaiverrettuja figuriineja; terrakottafiguriineja ja naamioita; sekä ajoituksen kannalta tärkeä jatkumo keramiikan sirpaleita. Varsinkin varhaiset löydöt osoittavat spartalaisen taiteen olleen vielä tuona aikana samalla tasolla muidenkin kreikkalaisten kaupunkien taiteen kanssa. Monet löydöistä ovat Kansallisessa arkeologisessa museossa Ateenassa.


title: Infektiko

text: Infektiko on suomalaisen rap metal -yhtye Apinan esikoisalbumi. Se julkaistiin 20. maaliskuuta 2015 levymerkillä Sakara Records.


title: Infektiko

text: Albumi sai ristiriitaisen vastaanoton. Imperiumin Tuomas Valtanen antoi albumille viisi tähteä kymmenestä. Hän myönsi ettei lähtökohtaisesti pidä suomenkielisestä hip hopin ja metallimusiikin sekoittamisesta, ja piti arviointia haasteellisena. Hänestä sanoitukset olivat ajoittain naiiveja sakä menevän ja raivoisan musiikin kaipaavaan vahvempaa laulutulkintaa. Soundin Mape Ollila antoi albumille kaksi tähteä viidestä, ja uskoi Apinan kaltaiselle yhtyeelle olevan tilausta markkinoilla konseptin kiinnostavuuden vuoksi. Hän piti silti sanoitusten yhteiskuntakritiikkiä epäkypsänä sekä toteutusta puolijauhoisena.


title: Athene Khalkioikoksen temppeli

text: Athene Khalkioikoksen temppeli oli antiikin aikainen Athene-jumalattarelle omistettu temppeli Spartan kaupungissa Kreikassa. Se sijaitsi Spartan akropoliilla eli linnavuorella.


title: Athene Khalkioikoksen temppeli

text: Athene Khalkioikos, joka tunnettiin myös nimellä Athene Poliukhos (Polioukhos), oli Spartan kaupungin suojelijatar. Tämän temppeli oli Spartan merkittävimpiä pyhäkköjä. Kreikkalaisessa mytologiassa temppelin rakentamisen aloitti Tyndareus. Temppeli jäi kuitenkin kesken ja valmistui vasta myöhemmin. Historiallisesti tiedetään, että temppelin paikalla oli pyhäkkö viimeistään geometrisella kaudella 700-luvulla eaa. Temppeli rakennettiin uudestaan arkaaisella kaudella 500-luvulla eaa. Temppelin alkuperäiseksi suunnittelijaksi mainitaan Bathykles Magnesialainen ja sen loppuunsaattajaksi tai uuden temppelin suunnittelijaksi arkkitehti ja kuvanveistäjä Gitiadas.


title: Athene Khalkioikoksen temppeli

text:
Temppeliin liittyi vuosittainen "Athinaia"-juhla. Siihen kuului sotapukuisten spartalaisten muodostama kulkue sekä eforien valvonnassa toimitettu uhri. Temppelin ympäristöön sijoittuivat myös monet muut kaupungin juhlat.
Thukydides kertoo, että sotapäällikkö Pausanias meni temppeliin turvananojaksi oltuaan syytettynä vehkeilystä persialaisten kanssa. Spartalaiset kuitenkin lukitsivat hänet temppeliin ja näännyttivät hänet kuoleman partaalle. Hänet saatiin kuitenkin kannettua ulos temppelistä juuri ennen kuolemaa, millä yritettiin välttää pyhäinhäväistys. Temppelistä hakivat turvaa myös muun muassa Lykurgos ja Agis.


title: Athene Khalkioikoksen temppeli

text: Temppelin alueen arkeologiset kaivaukset suoritettiin vuonna 1907. Kaivaukset suoritti British School at Athens eli brittiläinen arkeologinen koulu Ateenassa.


title: Athene Khalkioikoksen temppeli

text: Temppeli edusti mitä todennöisimmin doorilaista tyyliä. Se oli sijoitettu Spartan suhteellisen matalan akropoliin länsipäähän sen korkeimmalle kohdalle, ja se sijaitsi myöhemmin roomalaisella ajalla rakennetun Spartan teatterin pohjoispuolella. Temppelin ympärillä oli laajahko pyhäkköalue eli temenos, jossa oli myös muita pyhäköitä, kuten erillinen Athene Erganen pyhäkkö. Pyhäkköalueen ympärillä oli stoa tai muu pylväikkö.


title: Athene Khalkioikoksen temppeli

text: Temppeli oli koristeltu sisältä pronssisilla levyillä, mihin viittaa myös jumalattaren epiteetti "Khalkioikos", ”Pronssitalo[ssa asuva]”. Laattojen kuvitus esitti mytologisia aiheita, kuten Herakleen urotöitä, Dioskuurien seikkailuita, Hefaistosta vapauttamassa äitinsä tämän kahleista, nymfejä aseistamassa Perseuksen Medusaa vastaan, sekä muun muassa Poseidonia ja Amfitritea. Temppelissä oli myös pronssinen kuvapatsas tai patsaita, jotka kuvasivat Athenen syntyä Zeuksen päästä. Myös veistokset ja pronssilevyt lienevät olleet Gitiadaan työtä.


title: Athene Khalkioikoksen temppeli

text: Temppelin alttari sijaitsi tavan mukaan ulkopuolella sen edustalla. Alttarin lähellä oli kaksi Pausaniaan patsasta, jotka Delfoin oraakkeli oli määrännyt hyvitykseksi tämän kohtalosta, sekä muun muassa Afrodite Ambologeran sekä veljesten Uni ja Kuolema patsaat. Myös Pausaniaan hauta oli lähellä temppeliä.


title: Athene Khalkioikoksen temppeli

text: Temppelistä ei ole löytynyt juurikaan raunioita lukuun ottamatta joukkoa pronssilevyjä, joista osassa on ollut naulat tallella, ja pronssisia koristeluita. Temppelin paikka on päätelty näiden sekä muiden kaivauksissa löytyneiden merkkien, kuten lukuisten votiivilahjojen, avulla. Temppelin raunioista on löydetty myös paljon keramiikkaa protogeometriselta kaudelta lähtien, klassiselta kaudelta muun muassa panateenalaisten amforoiden osia sekä pronssiastioita ja norsunluisia esineitä, sekä arkaaiselta kaudelta peräisin oleva ”Leonidaaksi” kutsuttu marmoriveistos, joka on nykyisin Spártin arkeologisessa museossa.


title: Leonidaan hauta

text: Leonidaan hauta eli Leonidaion () oli antiikin aikainen kuningas Leonidas I:n hauta Spartan kaupungissa Kreikassa. Nykyisin Leonidaan haudaksi kutsutaan eräitä raunioita, jotka sijaitsevat nykyisen Spártin kaupungin keskustassa.


title: Leonidaan hauta

text: Leonidas kaatui Thermopylain taistelussa vuonna 480 eaa. Hänen ruumiinsa siirrettiin ja haudattiin Spartaan neljäkymmentä vuotta taistelun jälkeen. Maantieteilijä Pausanias mainitsee, että Leonidaan hauta sijaitsi jossakin roomalaisella ajalla rakennetun Spartan teatterin edustalla, ja sen luona pidettiin puheita sekä järjestettiin jonkinlaiset kisat, joissa saivat kilpailla vain spartalaiset. Lähellä sijaitsi myös sotapäällikkö Pausaniaan hauta.


title: Leonidaan hauta

text: Leonidaan haudaksi kutsuttu rakennelma sijaitsee Spártin keskustassa pienen aukion laidalla Ágidos- ja Thermopylón-katujen risteyksessä, jonkin verran etelään teatterin raunioista. Rakennus muistuttaa pientä kreikkalaista temppeliä ja se oli rakennettu suunnilleen 400-luvun lopulla eaa. Se on tehty suurista kalkkikivilohkareista ja sen pituus on noin 12,5 metriä ja leveys noin 8,3 metriä. Rakennuksen sisäosa koostui kahdesta kammiosta, joiden välillä oli ovi.


title: Leonidaan hauta

text: Paikan arkeologiset kaivaukset suoritettiin vuonna 1892. Rakennus oletettiin alun perin temppeliksi. Sen alkuperäistä tarkoitusta ei ole kyetty vahvistamaan. Joidenkin tutkijoiden mukaan kyseessä saattoi olla kenotafi eli tyhjä hautamuistomerkki. Jotkut puolestaan ovat ehdottaneet rakennusta Apollon Karneioksen temppeliksi. Paikallisten keskuudessa rakennuksesta puhutaan Pausaniaan mainitsemana Leonidaan hautana.


title: Menelaion

text: Menelaion (, ) tai Menelaeion () oli mykeneläisaikainen palatsi eli niin kutsuttu Menelaoksen palatsi ja antiikin aikainen Menelaoksen ja Helenan pyhäkkö Therapnessa lähellä Spartan kaupunkia Kreikassa. Sen arkeologinen kohde sijaitsee kukkulalla Eurotas- eli Evrótas-joen itärannalla noin kolme kilometriä antiikin Spartan paikasta (ja nykyisestä Spártin kaupungista) itäkaakkoon.


title: Menelaion

text: Menelaionin paikka koostuu neljästä kukkulasta, jotka tunnetaan nimillä Vóreios Lófos (”Pohjoiskukkula”), Meneláeio, Profítis Ilías ja Aetós (”Kotka”). Kukkuloiden korkeus on noin 232 metriä Eurotas-joelta laskettuna.


title: Menelaion

text: Menelaionin paikka saattoi olla pronssikautisen, mykeneläisaikaisen Spartan paikka ja näin paikka, josta Homeros puhuu Spartana. Paikka on ollut asuttu viimeistään keskihelladisella kaudella noin 1500-luvulla eaa., jolta ajalta ovat peräisin alueen varhaisimmat Pohjoiskukkulalta tehdyt löydöt. Mykeneläisellä ajalla paikalla oli palatsi tai ”kartano” megaron-huoneineen. Se oli rakennettu 1400-luvun eaa. puolessa välissä eli myöhäishelladisella kaudella LH IIB. Näin se oli koko Manner-Kreikan varhaisin mykeneläinen palatsi. Palatsi toimi pronssikaudella mahdollisesti koko Lakonian alueen hallinnollisena keskuksena. Palatsissa oli kolme historiallista vaihetta, sillä se tuhoutui ja uusittiin ensin 1300-luvulla eaa. ja uudelleen 1200-luvulla eaa. Palatsin ympärillä on ollut laajahko asutus.


title: Menelaion

text: Antiikin aikana eli perinne, että paikalla oli kreikkalaisessa mytologiassa esiintyvän Spartan kuningas Menelaoksen sekä tämän puolison Helenan hauta. Näiden kultti paikalla sai alkunsa viimeistään arkaaisella kaudella 700-luvulla eaa., jolloin paikalle rakennettiin ensimmäinen pyhäkkö. 600-luvun eaa. lopulla tai 500-luvun eaa. alussa paikalle rakennettiin Helenalle ja Menelaokselle omistettu temppeli. Pyhäkkö uusittiin klassisella kaudella 400-luvulla eaa. Pyhäkkö säilyi käytössä hellenistiselle kaudelle saakka, jolloin se vaurioitui maanjäristyksessä. Miehet kävivät paikalla anomassa rohkeutta ja menestystä sodassa, ja naiset puolestaan pyytämässä kauneutta itselleen ja lapsilleen.


title: Menelaion

text: Pausanias mainitsee Menelaionin 100-luvulla jaa. teoksessaan "Kreikan kuvaus". Paikan tunnisti 1800-luvun alkupuolella arkeologi Ludwig Ross, joka teki kukkulalla pienimuotoisia kaivauksia. Heinrich Schliemann kävi paikalla, mutta katsoi, ettei alueella ole mykeneläisaikaisia jäännöksiä. Ensimmäisiä laajempia kaivauksia suoritti kreikkalainen Chrístos Tsoúntas vuonna 1889. Hän teki alueelta ensimmäiset mykeneläiset löydöt. Vuonna 1899 aluetta tutki P. Kastriótis. Paikan järjestelmälliset arkeologiset kaivaukset suoritti lopulta British School at Athens eli brittiläinen arkeologinen koulu Ateenassa vuosina 1909–1910. Kaivauksia tehtiin myös vuosina 1973–1976 H. W. Catlingin johdolla. Alueella on suoritettu myös jonkin verran kunnostuksia.


title: Menelaion

text: Menelaionin mykeneläinen palatsi sijaitsi Meneláeio-kukkulalla, joka on keskimmäisiä kohteen kukkuloista. Varhaisin, 1400-luvulla eaa. rakennettu palatsi koostui kolmesta pohjois-eteläsuunnassa rakennetusta osasta, joiden välillä oli käytävät. Rakennukseen kuului megaron eli ”valtaistuinsali” ja siinä oli todennäköisesti kaksi kerrosta. Sisäänkäynti oli etelästä. Rakennus tuhoutui suhteellisen pian todennäköisesti maanjäristyksessä, ja korvattiin uudella vastaavalla 1300-luvun eaa. alkupuolella eli kaudella LH IIIA1. Myös tämä rakennus tuhoutui pian, ja kunnostettiin 1200-luvulla eaa. eli kaudella LH IIIB. Lopulta rakennus tuhoutui tulipalossa. Palatsi on nähty myöhempien mykeneläisten palatsien esikuvana.


title: Menelaion

text: Eteläisimmiltä kukkulalta, Aetós-kukkulalta, on löydetty kuusi keskihelladisen kauden hautaa, joista yksi on naisen hauta, sekä kaksi keramiikanpolttouunia. Lisäksi kukkulalta on löydetty jäänteitä 1400-luvulla eaa. eli LH IIB -kaudella rakennetusta ja 1300-luvulla eaa. eli LH IIIA1 -kaudella hylätystä rakennuksesta. Se oli tehty itä-länsisuunnassa. 1200-luvulla eaa. paikalle rakennettiin uudet rakennukset kahdelle tasanteelle. Alemmalta on löydetty jäänteet seinämaalauksin koristellusta talosta. Rakennukset tuhoutuivat 1200-luvun eaa. lopulla eli LH IIIB2 -kaudella. Aetós-kukkulan rakennukset muistuttavat palatsia, mutta niissä ei ole megaronia.


title: Menelaion

text: Antiikin aikana rakennettu Menelaoksen ja Helenan pyhäkkö koostui temenos-alueesta sekä alttarista. 600-luvun eaa. lopulla tai 500-luvun eaa. alussa paikalle rakennettu temppeli oli tehty kalkkikivestä. 400-luvulla eaa. pyhäkön uusimisen yhteydessä uutta temppeliä varten rakennettiin suurista kivistä noin kahdeksan metriä korkea koroke, jolle johti suuri luiska. Alueelta on löydetty lukuisia votiiviesineitä. Osassa on piirtokirjoituksia, joiden mukaan ne oli osoitettu Helenalle ja Menelaokselle.


title: Menelaion

text: Menelaionin esinelöydöt ovat esillä Spártin arkeologisessa museossa.


title: Persialainen stoa

text: Persialainen stoa () oli antiikin aikainen stoa eli pylväshalli Spartan kaupungissa Kreikassa. Se sijaitsi mahdollisesti kaupungin agoran eli torin länsilaidalla.


title: Persialainen stoa

text: Stoa rakennettiin 400-luvulla eaa. persialaissodissa saadun voiton kunniaksi, ja sinne sijoitettiin sodasta saatu sotasaalis. Pausanias kertoo sen olleen Spartan agoran näyttävin rakennus. Myöhemmin sitä oli kunnostettu ja laajennettu usein, ja se oli edelleen hyvässä kunnossa Pausaniaan vieraillessa kaupungissa. Rakennuksen mainitsee myös Vitruvius.


title: Persialainen stoa

text: Pausaniaan mukaan stoan valkoista marmoria olevat pylväät olivat persialaisia esittäviä barbaarien vaatteisiin puettuja ihmishahmoisia veistoksia. Ne esittivät muun muassa Mardoniosta Gobryaan poikaa sekä persialaisten sotaretkeen osallistunutta Artemisiaa, joka oli Halikarnassoksen kuningatar ja Lygdamis I:n tytär. Artemisia osallistui Salamiin taisteluun vuonna 480 eaa. ja Mardonios Plataian taisteluun vuonna 479 eaa. Tästä voidaan päätellä, että stoa olisi rakennettu noin vuonna 478 eaa. tai sen jälkeen. Koska pylväät olivat ihmishahmoisia, Vitruvius käsitteli niitä samassa yhteydessä kuin karyatideja.


title: Persialainen stoa

text: Spartan agoran arkeologiselta alueelta, joka sijaitsee heti kaupungin akropoliin eli linnavuoren itäpuolella, on löydetty pylväshallin rauniot, joita on ehdotettu Persialaisen stoan raunioiksi. Rakennus sijaitsee heti oletetun Skiaksen pohjoispuolella. Rakennuksen kaivaukset suoritettiin vuosina 1964–1965. Siitä on kuitenkin kaivettu vain eteläpää. Rakennuksen länsiseinän esiin kaivetun osuuden pituus on noin 31 metriä ja eteläseinän pituus noin 15 metriä. Seinissä on reiät, jotka osoittavat, että rakennuksessa on ollut puinen lattia. Kummatkin seinät on tehty monikulmioisista kivistä. Tällaisena stoa muistuttaa huomattavasti Delfoissa olevaa Ateenalaisten stoaa, joka oli myös tehty persialaissotien sotasaalista varten. Tätä on pidetty vahvimpana todisteena sille, että kyseessä olisi juuri Persialainen stoa. Paikalta on löydetty keisarinna Julia Aquilia Severan pronssipatsas.


title: Persialainen stoa

text: Aiemmin Persialaiseksi stoaksi ehdotettiin myös agoran etelälaidalta löytynyttä niin kutsuttua Roomalaista stoaa, joka on kuitenkin paljon nuorempi ja tehty vasta ensimmäisellä vuosisadalla eaa.


title: Skias

text: Skias (, ”Aurinkokatos”) oli antiikin aikainen kokoontumispaikka Spartan kaupungissa Kreikassa. Se sijaitsi Spartan agoralla eli torilla.


title: Skias

text:
Skias oli rakennettu arkaaisella kaudella 500-luvun eaa. jälkimmäisellä puoliskolla. Pausaniaan mukaan Skias toimi jonkinlaisen kaupungin hallintoon liittyneen kansankokouksen kokoontumispaikkana, ja sen suunnitteli Theodoros Samoslainen. Kerrotaan, että spartalaiset ripustivat rakennukseen Timotheos Miletoslaisen kitharan osoittaakseen, että hylkäsivät sen, että tämä lisäsi soittimeen neljä kieltä seitsemän jo olemassaolevan lisäksi.
Spartan agoraksi tunnistetun alueen lounaiskulmasta on löydetty pyöreä rakennus, jonka halkaisija on noin 41,3 metriä. Siitä on kaivettu erityisesti sen itä- ja etelälaitojen pyöreän tukimuurin säilyneitä alaosia. Rakennuksen länsiosassa muuri katkeaa myöhemmin bysanttilaisella ajalla paikalla rakennetun kappelin raunioihin. Itälaitaan liittyy suorakulmainen rakennusosa. Rakennuksen sisäosaa on kiertänyt puisten, kattoa tukeneiden pylväiden peristyyli. Keskellä on ollut suuri keskuspylväs. Katto on ollut pyöreä ja aurinkohattumainen (tai sateenvarjomainen). Seinät on tehty kalkkikivestä ja konglomeraatista.


title: Skias

text: Rakennus löydettiin C. Waldsteinin johtamissa kaivauksissa vuonna 1892. Kaivauksia on jatkettu muun muassa 1960-luvulla. Tutkimuksessa rakennusta kutsutaan myös ”agoran pyöreäksi rakennukseksi”. Heti sen pohjoispuolella sijaitsi suurikokoinen stoa, joka oletetaan Persialaiseksi stoaksi.


title: Skias

text: Skias on joskus oletettu Spartan kansankokouksen eli apellan kokoontumispaikaksi. Tähän nähden löydetty rakennus on kuitenkin pienikokoinen, sillä kansankokoukseen ovat voineet osallistua kaikki vapaat spartalaiset miehet eli jopa tuhansia henkiä. On mahdollista, että rakennus olisi voinut olla pelkkä auringonsuojakatos ilman seiniä, ja se olisi voinut olla tarkoitettu pelkästään gerusialle, kuninkaille, eforeille tai muille korkea-arvoisemmille kansalaisille, jolloin tavallinen kansa olisi osallistunut kokouksiin ulkotiloissa. Toinen vaihtoehto on, että Skias on ollut tarkoitettu jollekin toiselle kokoontumiselle kuin apellalle. Timotheoksen kithara voisi viitata johonkin musiikkiin viittaavaan tilaisuuteen.


title: Skias

text: Skias muistutti mahdollisesti Ateenan Agoralla ollutta Tholosta, joka tunnettiin myös nimellä "Skias" aurinkohattua muistuttavan muotonsa vuoksi. Ateenan Tholos kuitenkin erosi varmuudella Spartan Skiaksesta siinä, että siinä oli kiinteät seinät ja se toimi prytaneiden ruokailutilana.


title: Skias

text: Diogenes Laertioksen mukaan Anaksimandros teki Spartan agoralle "gnomonin" eli aurinko-osoittimen, joka sijoitettiin ”aurinkokellojen paikalle” ("ta skiothēra"), jotta se merkitsisi päivänseisaukset ja päiväntasaukset. Ilmaisu "ta skiothēra" saattaa kuitenkin viitata aurinkokellojen sijaan Skias-rakennukseen, jolloin Anaksimandroksen osoitin on voinut olla sen lähellä ja mahdollisesti kansankokouksen käytössä samoin kuin esimerkiksi Ateenan Pnyksillä ollut aurinko-osoitin. Pausaniaan mukaan Skiaksen vieressä oli Epimenideen rakennuttama pyöreä rakennus, jossa olivat Olympoksen Zeuksen ja Afroditen patsaat.


title: Spartan teatteri

text: Spartan teatteri oli antiikin aikainen teatteri Spartan kaupungissa Kreikassa. Sen rauniot sijaitsevat Spartan akropoliin eli linnavuoren etelärinteessä nykyisen Spártin kaupungin keskustan pohjoispuolella.


title: Spartan teatteri

text: Spartan teatteri rakennettiin roomalaisella ajalla varhaisella keisarikaudella eli ensimmäisen vuosisadan lopulla eaa. tai ensimmäisen vuosisadan alkupuolella jaa. Myös lähes kaikki paikalta tehdyt löydökset ovat peräisin vasta roomalaiselta ajalta. Teatteri ei siis ollut olemassa vielä Spartan ankaralla klassisella kaudella, josta kaupunki erityisesti tunnetaan. Teatteria käytettiin julkisiin kokoontumisiin, juhliin sekä teatterinäytäntöihin.


title: Spartan teatteri

text: Teatteri oli tyypillinen kreikkalainen puolikaarenmuotoinen teatterirakennus, jonka keskellä oli pyöreä orkhestra. Sen pohjoispuolella oli puolikaarenmuotoinen rinteeseen rakennettu katsomo, joka avautui etelään. Orkhestran halkaisija oli noin 28 metriä ja koko teatterin halkaisija noin 114 metriä. Kiinteät rakennelmat oli tehty valkoisesta marmorista. Teatterissa ei ollut kiinteää näyttämöä, vaan näytöksiä varten paikalle siirrettiin puinen, pyörillä varustettu esiintymislava.


title: Spartan teatteri

text: Teatteri on säilynyt melko huonosti, mutta se on silti antiikin Spartan parhaiten säilyneitä raunioita. Rakennuksesta on jäljellä sen orkhestra, seinien osia ja perustuksia sekä katsomokaarta. Seinistä on löytynyt piirtokirjoituksia 100-luvulta jaa. Raunioita on kunnostettu Euroopan unionin tuella. Teatterirakennuksen läheltä on löydetty lukuisia kaupparakennuksia, jotka ovat palvelleet teatterivieraita. Ne oli tehty pääosin tiilistä ja koristeltu rappauksella.


title: Spártin arkeologinen museo

text: Spártin arkeologinen museo (; myös "Spartan arkeologinen museo") on arkeologinen museo Spártin kaupungissa Kreikassa. Se esittelee muinaisen Spartan eli Lakedaimonin alueelta ja muualta Lakoniasta löydettyä pääosin antiikin aikaista esineistöä.


title: Spártin arkeologinen museo

text: Museo on perustettu vuonna 1874 ja museorakennus valmistui vuonna 1876. Museon alku on Spartassa kaivauksia suorittaneen saksalaisen arkeologi Ludwig Rossin kokoelmissa vuodelta 1833 sekä P. Stamatákiksen kokoelmissa vuodelta 1872. Museo on Kreikan vanhimpia maakunnallisia museoita ja ensimmäisiä museoksi alun perin rakennettuja rakennuksia. Museorakennus, joka sijaitsee Spártin keskustassa, edustaa uusklassista arkkitehtuuria. Museota on laajennettu usein sen historian aikana ja sen siirtämistä suurempiin tiloihin suunnitellaan (vuonna 2016). Museon näyttelyt ovat seitsemässä salissa, joiden yhteispinta-ala on noin 500 neliömetriä.


title: Spártin arkeologinen museo

text: Museon kokoelmiin kuuluu esineitä neoliittiselta kivikaudelta ja mykeneläiseltä kaudelta roomalaisen kauden lopulle. Löydöt ovat eri puolilta Lakoniaa.


title: Spártin arkeologinen museo

text: Esineisiin lukeutuu muun muassa esihistoriallisen ajan löytöjä Amyklaista, Epidauros Limerasta, Pellanan mykeneläisiltä haudoilta, Gerákista, Melathriásta, Peristéristä ja Angelónasta; löytöjä Artemis Orthian pyhäköstä, kuten norsunluisia, kivisiä ja keraamisia votiivilahjoja ja rituaaleissa käytettyjä naamioita; koristeosia ja muita löytöjä Athene Khalkioikoksen temppelistä, Amyklain Apollonin temppelistä ja muista pyhäköistä; veistoksia, kuten Athene Khalkioikoksen temppelistä löydetty spartalaista sotilasta esittävä veistos, niin kutsuttu Leonidas; sekä muun muassa hauta-amforoita, roomalaisaikaisia lattiamosaiikkeja, piirtokirjoituksia ja reliefejä.


title: Suomen Diakoniaopisto

text: Suomen Diakoniaopisto (SDO) on osakeyhtiömuotoisen taustaorganisaation ylläpitämä, kristillisiin arvoihin nojaava ammattioppilaitos, joka muodostettiin vuonna 2016 yhdistämällä alan kolmen oppilaitoksen (Helsingin Diakoniaopisto, Lahden diakonian instituutti ja Oulun Diakoniaopisto) toiminta. Uuden, yhteensä noin 2 000 opiskelijan Suomen Diakoniaopiston opetustoiminta alkoi vuoden 2017 alusta. Tuolloin aiemman kolmen diakoniaopiston toiminta itsenäisinä oppilaitoksina lakkasi. Oppilaitoksen kampukset sijaitsevat Helsingissä (Kallio ja Roihupelto), Lahdessa, Oulussa ja Ylitorniossa.


title: Suomen Diakoniaopisto

text: Suomen Diakoniaopistossa voi opiskella mm. kodinhuoltajaksi, lastenohjaajaksi, lähihoitajaksi, nuoriso- ja yhteisöohjaajaksi, kokiksi ja tarjoilijaksi. Vuoden 2018 koulutustarjonta laajenee myös kauneudenhoitoalalle. Lisäksi koulutustarjontaan kuuluu lisäkoulutus työelämässä oleville ammattilaisille samoin kuin vapaan sivistystyön koulutus sekä oppisopimustoimiston tarjoamat palvelut. SDO tekee myös hanke- ja kehittämisyhteistyötä yhdessä työelämän ja muiden oppilaitosten kanssa.


title: Suomen Diakoniaopisto

text: Taustaorganisaation Suomen Diakoniaopisto - SDO Oy:n perustivat aiemmin erillisten ammattioppilaitosten toiminnasta vastanneet Helsingin Diakonissalaitoksen säätiö, Lahden Diakoniasäätiö ja Oulun Diakonissalaitoksen säätiö. SDO:n ensimmäisenä toimitusjohtajana ja rehtorina toimii Juha-Petri Niiranen ja hallituksen puheenjohtajana Olli Holmström.


title: Construct

text: Construct on ruotsalaisen melodisen death metalin yhtye Dark Tranquillityn kymmenes studioalbumi. Se julkaistiin 28. toukokuuta 2013 levymerkillä Century Media Records. Albumi on tyyliltään edeltäjiään tummasävyisempi.